Γουίλι Νέλσον - Βικιπαίδεια\nΑμερικανός συνθέτης - στιχουργός της μουσικής country\nΟ Γουίλι Χιού Νέλσον (αγγλικά: Willie Hugh Nelson, γεννημένος στις 29 Απριλίου 1933) είναι Αμερικάνος τραγουδιστής-στιχουργός, μουσικός, κιθαρίστας, συγγραφέας, ποιητής, ηθοποιός και ακτιβιστής. Η τεράστια επιτυχία του άλμπουμ Shotgun Willie (1973), σε συνδυασμό με την κριτική και εμπορική επιτυχία των Red Headed Stranger (1975) και Stardust (1978), καθιέρωσαν το Νέλσον ως έναν από τους πιο αναγνωρισμένους καλλιτέχνες της μουσικής κάντρι. Αποτέλεσε μια από τις μεγαλύτερες φυσιογνωμίες της "παράνομης κάντρι", ενός υποείδους της μουσικής κάντρι που αναπτύχθηκε στα τέλη της δεκαετίας του 1960 ως αντίδραση στους συντηρητικούς περιορισμούς των "παραγωγών του Νάσβιλ". Ο Νέλσον έχει παίξει σε πάνω από 30 ταινίες, έχει γράψει μαζί με άλλους αρκετά βιβλία, και έχει συμμετάσχει σε ακτιβισμό για τη χρήση βιοκαυσίμων και τη νομιμοποίηση της κάνναβης.\nWillie Nelson (Αγγλικά)\n29 Απριλίου 1933 (1933-04-29) (88 ετών)\nΠανεπιστήμιο Μπέιλορ και Abbott High School\nτραγουδιστής-τραγουδοποιός, συγγραφέας, ηθοποιός, τραγουδιστής, μουσικός, κιθαρίστας, παραγωγός ταινιών, δημιουργός γραπτών έργων, επιχειρηματίας, τηλεοπτικός παραγωγός, studio musician, αθλητής του Τάε Κβον Ντο, σκηνοθέτης κινηματογραφικών έργων, ηθοποιός τηλεόρασης, μουσικός παραγωγός και περιβαλλοντολόγος\nLukas Nelson, Micah Nelson και Paula Nelson\nκιθάρα, steel-string acoustic guitar, Ηλεκτρική κιθάρα, ακουστική κιθάρα, Κλασική κιθάρα και φωνή\nΟ Νέλσον γεννήθηκε κατά τη διάρκεια της παγκόσμιας οικονομικής ύφεσης του 1929 και ανατράφηκε από τον παππού και τη γιαγιά του. Έγραψε το πρώτο του τραγούδι στην ηλικία των 7 ετών και μπήκε στο πρώτο του συγκρότημα στα 10. Ενώ ακόμη ήταν μαθητής, έκανε τοπικές περιοδείες ως τραγουδιστής και κιθαρίστας του συγκροτήματος Bohemian Polka. Αφού αποφοίτησε από το σχολείο, το 1950, κατατάχθηκε στην Αεροπορία, αλλά αργότερα αποστρατεύτηκε λόγω προβλημάτων στη μέση του. Μετά την επιστροφή του, ο Νέλσον γράφτηκε στο Πανεπιστήμιο Baylor και παρακολούθησε μαθήματα για 2 χρόνια. Εγκατέλειψε, όμως, τις σπουδές, λόγω της επιτυχίας του στη μουσική. Σε αυτό το διάστημα, εργάστηκε ως DJ σε ραδιοφωνικούς σταθμούς του Τέξας και ως τραγουδιστής σε διάφορα κάντρι μπαρ.\nΤο 1956 μετακόμισε στην Ουάσινγκτον, όπου έγραψε το κομμάτι "Family Bible" και ηχογράφησε το κομμάτι "Lumberjack". Το 1958 μετακόμισε στο Χιούστον, αφού υπέγραψε συμβόλαιο με την D Records. Τραγουδούσε κάθε εβδομάδα στο Esquire Ballroom, όπου δούλευε και ως DJ. Εκείνη την περίοδο έγραψε τραγούδια τα οποία θα γίνονταν κλασσικά κομμάτια της κάντρι, όπως τα "Funny how time slips away", "Hello Walls", "Pretty Paper" και "Crazy". Το 1960 μετακόμισε στο Νάσβιλ του Τενεσί και αργότερα υπέγραψε συμβόλαιο με την Pamper Music το οποίο του επέτρεψε να μπει στο συγκρότημα του Ρέι Πράις ως μπασίστας. Το 1962 ηχογράφησε το πρώτο του άλμπουμ "...And Then I Wrote". Λόγω της επιτυχίας του, ο Νέλσον υπέγραψε συμβόλαιο το 1964 με την RCA Victor και την επόμενη χρονιά πήρε μέρος στο φεστιβάλ κάντρι Grand Ole Opry. Μετά από την κυκλοφορία κομματιών που γνώρισαν μέτρια επιτυχία στα charts, στα τέλη της δεκαετίας του 1960 και στις αρχές του 1970, ο Νέλσον αποσύρθηκε και το 1972 μετακόμισε στο Όστιν του Τέξας. Η αύξηση της δημοτικότητας της μουσικής των χίπις στο Όστιν έδωσε κίνητρο στο Νέλσον να επιστρέψει στη μουσική βιομηχανία, και να αρχίσει συχνές εμφανίσεις στο Armadillo World Headquarters.\nΤο 1973, αφού υπέγραψε συμβόλαιο με την Atlantic Records, ο Νέλσον στράφηκε στην "παράνομη κάντρι" με άλμπουμ όπως τα Shotgun Willie και Phases and Stages. Το 1975 μετακινήθηκε στην Columbia Records, όπου ηχογράφησε το σημαντικότατο άλμπουμ Red Headed Stranger. Την ίδια χρονιά ηχογράφησε άλλο ένα άλμπουμ της "παράνομης κάντρι", το "Wanted! The Outlaws" με τους Γουέιλον Τζένινγκς, Jessi Colter και Tompall Glaser. Στα μέσα της δεκαετίας του 1980, ενώ δημιουργούσε άλμπουμ-επιτυχίες όπως το Honeysuckle Rose και κομμάτια όπως τα "On the Road Again", "To all the Girls I've Loved Before", και "Pancho & Lefty", συμμετείχε στο κάντρι συγκρότημα The Highwaymen, μαζί με τους συναδέλφους τραγουδιστές Τζόνι Κας, Γουέιλον Τζένινγκς και Κρις Κριστόφερσον.\nΤο 1990, τα περιουσιακά στοιχεία του Νέλσον κατασχέθηκαν από το Σώμα Δίωξης Οικονομικού Εγκλήματος των Η.Π.Α., καθώς υποστηρίχθηκε ότι χρωστούσε 32.000.000 δολάρια. Η δυσκολία πληρωμής του τεράστιου χρέους του επιδεινώθηκε από άστοχες επενδύσεις που έκανε στη δεκαετία του 1980. Το 1991, ο Νέλσον κυκλοφόρησε το άλμπουμ The IRS Tapes: Who'll Buy My Memories?. Το 1992 κατόρθωσε να αποπληρώσει το χρέος του με τα κέρδη από το διπλό άλμπουμ, που απέδωσε στο Σώμα Δίωξης Οικονομικού Εγκλήματος, και δημοπρατώντας τα περιουσιακά στοιχεία του. Τις δεκαετίες του 1990 και του 2000, ο Νέλσον συνέχισε να περιοδεύει εντατικά και να κυκλοφορεί άλμπουμ κάθε χρόνο. Οι κριτικές κυμαίνονταν από θετικές ως ανάμεικτες. Εξερεύνησε μουσικά είδη όπως η ρέγγε, η μπλουζ, η τζαζ και η φολκ. Ο Νέλσον έκανε την πρώτη του εμφάνιση σε ταινία το 1979 στην ταινία The Electric Horsemen, και στη συνέχεια είχε και άλλες εμφανίσεις σε ταινίες και στην τηλεόραση. Ο Νέλσον είναι μεγάλος φιλελεύθερος ακτιβιστής και συνεπικεφαλής του συμβουλευτικής επιτροπής του Εθνικού Οργανισμού για την αναμόρφωση των νόμων περί της κάνναβης, ο οποίος είναι υπέρ της νομιμοποίησής της. Στο περιβαλλοντικό μέτωπο, ο Νέλσον είναι ιδιοκτήτης της εταιρείας βιοκαυσίμων Willie Nelson Biodiesel, τα οποία παράγονται από έλαια λαχανικών. Ο Νέλσον είναι επίσης τιμητικά πρόεδρος της Συμβουλευτικής Επιτροπής του Μουσικού Σχεδίου του Τέξας, την επίσημη μουσική φιλανθρωπική οργάνωση του Τέξας.\n2.1 Αρχή (1956 - 1971)\n2.2 Παράνομη Κάντρι και επιτυχία (1972-1989)\n2.3 Εφορία και συνέχεια της καριέρας (1990 - παρόν)\n4 Μουσικό στιλ\n6.1 Νομικά προβλήματα\nΟ Γουίλι Νέλσον γεννήθηκε στο Άμποτ του Τέξας στις 29 Απριλίου του 1933, κατά τη μεγάλη οικονομική ύφεση του 1929 από τη Myrle Marie και τον Ira Doyle Nelson. Γεννήθηκε στις 29/4 αλλά η γέννηση του καταγράφτηκε από το γιατρό F.D. Sims στις 30 Απριλίου. Ονομάστηκε Γουίλι από την ξαδέρφη του Μίλντρεντ, η οποία επίσης διάλεξε το Χιού ως το μεσαίο του όνομα, προς τιμήν του αδερφού της που είχε πεθάνει πρόσφατα. Η καταγωγή του Νέλσον περιλαμβάνει Αγγλικές, Ιρλανδικές και Ινδιάνικες ρίζες. Οι γονείς του μετακόμισαν από το Αρκάνσας το 1929 αναζητώντας δουλειά. Ο παππούς του Νέλσον, ο Γουίλιαμ, ήταν σιδηρουργός ενώ ο πατέρας του ήταν μηχανικός.\nΟ Γουίλι Νέλσον σε νεαρή ηλικία\nΗ μητέρα του τους εγκατέλειψε λίγο μετά τη γέννηση του, και ο πατέρας του ξαναπαντρεύτηκε και έφυγε κι εκείνος αφήνοντας τον Γουίλι και την αδερφή του, Μπόμπι, στον παππού και τη γιαγιά. Οι Νέλσον, που δίδασκαν μουσική στο Αρκάνσας, άρχισαν να μαθαίνουν μουσική στα εγγόνια τους. Ο παππούς του Νέλσον τού αγόρασε μια κιθάρα όταν ήταν 6 ετών, του έμαθε μερικές νότες, και μαζί με την αδερφή του, τη Μπόμπι, τραγουδούσε γκόσπελ κομμάτια στην τοπική εκκλησία. Έγραψε το πρώτο του τραγούδι στην ηλικία των επτά ετών, και όταν ήταν εννιά, έπαιζε κιθάρα για το τοπικό συγκρότημα Bohemian Polka. Στη διάρκεια του καλοκαιριού, η οικογένεια μάζευε βαμβάκι μαζί με άλλους πολίτες του Άμποτ. Αυτή η δραστηριότητα δεν άρεσε στο Νέλσον, οπότε έβγαζε χρήματα τραγουδώντας σε ταβέρνες και άλλα μουσικά στέκια από την ηλικία των 13, συνεχίζοντας και στο λύκειο. Οι μουσικές επιρροές του Νέλσον ήταν οι Χανκ Γουίλιαμς, Μπομπ Γουίλις, Λέφτι Φρίζελ, Ρέι Πράις, Έρνεστ Ταμπ, Χανκ Σνόου, Ντζάνγκο Ρέινχαρντ, Φρανκ Σινάτρα και Λούις Άρμστρονγκ.\nΟ Νέλσον πήγε στο Λύκειο του Άμποτ, όπου ήταν επιθετικός στην ομάδα φουτμπολ, γκαρντ στην ομάδα μπάσκετ και παίκτης μεταξύ δεύτερης και τρίτης βάσης στο μπέιζμπολ. Επίσης έτρεφε γουρούνια για τον οργανισμό Future Farmers of America. Ενώ ήταν ακόμα στο σχολείο, τραγουδούσε και έπαιζε κιθάρα στους Texans, ενα συγκρότημα που δημιουργήθηκε από το σύζυγος της αδερφής του, τον Μπαντ Φλέτσερ. Το συγκρότημα έπαιζε σε μουσικά στέκια και επίσης είχε κάποια ώρα τις Κυριακές στο ραδιοφωνικό σταθμό KHBR στο Hillsboro του Τέξας. Παράλληλα, ο Νέλσον είχε μια μικρή θητεία ως τηλεφωνητής στο Άμποτ και στη συνέχεια ως κλαδευτής δέντρων για την τοπική εταιρεία παροχής ηλεκτρισμού και επίσως ως υπάλληλος καταστήματος αγοραπωλησιών αντικειμένων. Μετά το σχολείο, το 1950, μπήκε στην Αεροπορία των Η.Π.Α. για οκτώ με εννιά μήνες.\nΤο πορτραίτο του Νέλσον στη σχολική ομάδα φούτμπολ, το 1950.\nΌταν επέστρεψε, το 1952, παντρεύτηκε τη Μάρθα Μάθιους, και από το 1954 ως το 1956 σπούδασε Γεωργία στο Πανεπιστήμιο του Μπέιλορ. Ο Νέλσον μπήκε στην Αδερφότητα Ταφ Κάππα Έψιλον αλλά έφυγε για να ακολουθήσει καριέρα στη μουσική. Δούλεψε ως πορτιέρης σε κλαμπ, ως τεχνίτης σε συνεργείο αυτοκινήτων, έφτιαχνε σέλες για άλογα, κλάδευε ξανά δέντρα, και επίσης δούλεψε σε πετρελαιοπηγές. Αργότερα μπήκε στο συγκρότημα του Τζόνι Μπους. Ο Νέλσον μετακόμισε με την οικογένεια του στην Πλέζαντον του Τέξας όπου πέρασε οντισιόν για DJ στο ραδιοφωνικό σταθμό KBOP. Ο ιδιοκτήτης του σταθμού, ο Δρ. Μπεν Πάρκερ έδωσε στο Νέλσον τη θέση παρόλο που δεν είχε εμπειρία στο ραδιόφωνο. Με τον εξοπλισμό του ραδιοφωνικού σταθμού, ο Νέλσον έκανε τις δύο πρώτες του ηχογραφήσεις το 1955: " The Storm has just begun " και " When I've sung my last Hillbilly Song ". Ηχογράφησε τα κομμάτια σε χρησιμοποιημένες κασσέτες, και έστειλε τα δοκιμαστικά στην τοπική δισκογραφική εταιρεία SARG Records. Η εταιρεία τα απέρριψε.\nΟ Νέλσον έκανε έπειτα περάσματα από τους ραδιοφωνικούς σταθμούς KDNT στο Ντέντον του Τέξας, ΚCUL και KCNC στο Φορτ Γουόρθ του Τέξας, όπου παρουσίαζε την εκπομπή The Western Express, δίδασκε στο κατηχητικό και έπαιζε σε clubs. Μετά αποφάσισε να μετακομίσει στο Σαν Ντιέγκο. Δεν μπόρεσε να βρει δουλειά και αποφάσισε να πάει στο Πόρτλαντ (Όρεγκον) όπου ζούσε η μητέρα του. Ο Νέλσον προσπάθησε να κάνει οτοστόπ και αφού για αρκετή ώρα δεν τον πήρε κανείς, κοιμήθηκε σε ένα χαντάκι. Μετά βρήκε ένα κοντινό σιδηροδρομικό σταθμό και επιβιβάστηκε σε ένα τρένο φορτίων που τον άφησε στο Γιουτζίν. Ένας οδηγός φορτηγού τον πήγε σε ένα σταθμό λεωφορείων και του έδωσε 10 δολλάρια για να αγοράσει ένα εισιτήριο για το Πόρτλαντ.\nΑρχή (1956 - 1971)Επεξεργασία\nΟ Νέλσον προσελήφθη από το ραδιοφωνικό σταθμό KVAN στο Βανκούβερ της πολιτείας Ουάσινγκτον και έκανε συχνές εμφανίσεις σε ένα τηλεοπτικό σόου. Κυκλοφόρησε τον πρώτο του δίσκο, "No place for me", ο οποίος συμπεριλάμβανε το τραγούδι "Lumberjack" του Leon Payne στη Β πλευρά. Ο δίσκος απέτυχε. Ο Νέλσον συνέχισε να εργάζεται ως ραδιοφωνικός εκφωνητής και τραγουδούσε σε κλαμπ στο Βανκούβερ. Έκανε μερικές εμφανίσεις σε ένα κλαμπ στο Κολοράντο και αργότερα μετακόμισε στο Σπρίνγκφιλντ του Μιζούρι. Αφού απέτυχε να εξασφαλίσει μια θέση στο τηλεοπτικό πρόγραμμα Ozark Jubilee, άρχισε να εργάζεται ως λαντζέρης. Δεν του άρεσε καθόλου αυτή η δουλειά οπότε επέστρεψε στο Τέξας. Αφού έμεινε ένα μικρό διάστημα στο Γουάκο, εγκαταστάθηκε στο Φορτ Γουόρθ και εγκατέλειψε τη μουσική βιομηχανία για ένα χρόνο. Πουλούσε αντίτυπα της Βίβλου και ηλεκτρικές σκούπες πόρτα - πόρτα, και τελικά έγινε υπεύθυνος πωλήσεων για την Encyclopedia Americana.\nΑφού γεννήθηκε ο γιος του, Μπίλι, το 1958, η οικογένεια μετακόμισε στο Χιούστον. Στη διαδρομή, ο Νέλσον σταμάτησε στο κλαμπ Esquire Ballroom για να πουλήσει τα πρωτότυπα τραγούδια του στον τραγουδιστή της κάντρι Larry Butler. Ο Butler αρνήθηκε να αγοράσει το τραγούδι "Mr Record Man" για 10 δολάρια, και αντί για αυτό έδωσε στο Νέλσον δάνειο 50 δολαρίων για να νοικιάσει σπίτι και του προσέφερε εξαήμερη εργασία ως τραγουδιστής στο κλαμπ. Ο Νέλσον νοίκιασε το διαμέρισμα κοντά στο Χιούστον, στην Πασαντίνα του Τέξας όπου εργαζόταν επίσης στο ραδιοφωνικό σταθμό ως DJ. Εκείνη την περίοδο, ηχογράφησε 2 singles για τον παραγωγό Pappy Daily της D Records, τα "Man with the Blues / The Storm has just begun" και "What a way to live / Misery Mansion". Ο Νέλσον έπειτα προσελήφθη από το δάσκαλο κιθάρας Paul Buskirk για να εργαστεί ως δάσκαλος στη σχολή του. Πούλησε το τραγούδι "Family Bible" στον Buskirk για 50 δολάρια και το "Night Life" για 150 δολάρια. Το "Family Bible" έγινε επιτυχία για τον Claude Gray το 1960.\nΟ Νέλσον μετακόμισε στο Νάσβιλ το 1960 αλλά δεν κατάφερε να υπογράψει με κάποια δισκογραφική. Εκείνη την περίοδο περνούσε χρόνο στο Tootsie's Orchid Lounge, ένα μπαρ κοντά στο Grand Ole Opry στο οποίο σύχναζαν σταρ του σόου και άλλοι τραγουδιστές και συνθέτες. Εκεί ο Νέλσον γνώρισε τον Hank Cochran, ένα στιχουργό που δούλευε για την εταιρεία Pamper Music που την είχαν οι Ray Price και Hal Smith. Ο Cochran άκουσε το Νέλσον να παίζει μαζί με τους Buddy Emmons και Jimmy Day. Ο Cochran μόλις είχε λάβει αύξηση 50 δολαρίων την εβδομάδα, αλλά έπεισε το Smith να δώσει τα χρήματα στο Νέλσον για να τον πάρει στην Pamper Music. Ακούγοντας το Νέλσον να τραγουδάει το "Hello Walls" στο Tootsie's, ο Faron Young αποφάσισε να το ηχογραφήσει. Αφού ο Ray Price ηχογράφησε το "Night Life" του Νέλσον και ο προηγούμενος μπασίστας του Johnny Paycheck έφυγε, ο Νέλσον μπήκε στο συγκρότημα του Price ως μπασίστας. Ενώ έπαιζε με τον Price και το συγκρότημα Cherokee Cowboys, τα τραγούδια του έγιναν επιτυχίες για άλλους καλλιτέχνες, συμπεριλαμβανομένων των "Funny how time slips away" (Billy Walker), "Pretty Paper" (Roy Orbison), και, διασημότερο όλων, "Crazy" από την Patsy Cline. Ο Νέλσον και ο Cochran γνώρισαν επίσης το σύζυγο της Cline, τον Charlie Dick στο Tootsie's. Ένα τραγούδι του Νέλσον που έπαιξε το τζουκ μποξ άρεσε στον Dick. Ο Νέλσον έπαιξε για εκείνον ένα demo από το "Crazy". Αργότερα εκείνο το βράδυ ο Dick έπαιξε την κασέτα στην Cline, η οποία αποφάσισε να το ηχογραφήσει. Το "Crazy" έγινε η μεγαλύτερη επιτυχία τζουκ μποξ όλων των εποχών.\nΟ Νέλσον υπέγραψε συμβόλαιο με τη δισκογραφική Liberty Records και από τον Αύγουστο του 1961 ηχογραφούσε στο στούντιο Quonset Hut. Τα δύο πρώτα του επιτυχημένα singles ως καλλιτέχνης κυκλοφόρησαν την επόμενη χρονιά, συμπεριλαμβανομένων των "Willingly" (ένα ντουέτο με την προσεχώς δεύτερη σύζυγό του, Shirley Collie, το οποίο έγινε το πρώτο του single που μπήκε στα charts και το πρώτο του Τοπ Τεν στο νούμερο 10) και το "Touch Me" (το δεύτερό του Τοπ Τεν στο νούμερο 7). Η θητεία του Νέλσον στην Liberty Records παρήγαγε το πρώτο του άλμπουμ με τίτλο "....And then I wrote", το οποίο κυκλοφόρησε το Σεπτέμβριο του 1962. Το 1963 η Collie και ο Νέλσον παντρεύτηκαν στο Λας Βέγκας. Μετά δούλεψε στα δυτικά γραφεία της Pamper Records, στο Πίκο Ριβέρα της Καλιφόρνια. Καθώς η δουλειά δε του άφηνε χρόνο να παίζει μουσική μόνος του, παραιτήθηκε και αγόρασε ένα ράντζο στο Ρίτζτοπ του Τενεσί, έξω από το Νάσβιλ. Ο Fred Foster της δισκογραφικής Monument Records έκανε συμβόλαιο στο Νέλσον στις αρχές του 1964, αλλά κυκλοφόρησε μόνο ένα single: "I never cared for you".\nΟ Νέλσον παίζει σε ένα σόου στο Grand Ole Opry το 1965.\nΤο φθινόπωρο του 1964, ο Νέλσον μεταπήδησε στη δισκογραφική RCA Victor μετά από πρόταση του Chet Atkins, υπογράφοντας συμβόλαιο με απολαβές 10.000 δολάρια το χρόνο. Το Country Willie - His Own Songs έγινε το πρώτο άλμπουμ του Νέλσον στην RCA Victor, το οποίο ηχογραφήθηκε τον Απρίλιο του 1965. Την ίδια χρονιά άρχισε να εργάζεται στο Grande Ole Opry, και γνώρισε και έγινε φίλος με τον Waylon Jennings αφού παρακολούθησε ένα από τα σόου του στο Φοίνιξ της Αριζόνα. Το 1967 δημιούργησε το συγκρότημα "The Record Men" με τους Johnny Bush, Jimmy Day, Paul English και David Zettner. Κατά τα πρώτα του χρόνια στην RCA Victor, ο Νέλσον δεν είχε σημαντικές επιτυχίες, αλλά από το Νοέμβριο του 1966 μέχρι το Μάρτιο του 1969, τα singles έφταναν σταθερά στο Τοπ 25. Τα "Once in a row" (#19, 1966), "The Party's Over" (#24 για 16 εβδομάδες το 1967) και η εκτέλεση του τού "Bring me sunshine" των Morecambe & Wise (#13, Μάρτιος 1969) ήταν τα πιο επιτυχημένα άλμπουμ για όσο διάστημα έμεινε στην RCA.\nΚατά το 1970, οι περισσότερες από τις στιχουργικές του δουλειές αφορούσαν περιοδείες που δεν επέφεραν σημαντικά κέρδη. Εκτός από τα προβλήματα στην καριέρα του, ο Νέλσον πήρε διαζύγιο από την Shirley Collie το 1970. Το Δεκέμβριο, το ράντσο του στο Ρίτζτοπ του Τενεσί κάηκε. Το ερμήνευσε ως σημάδι για αλλαγή. Μετακόμισε σε ένα ράντσο κοντά στο Bandera του Τέξας και παντρεύτηκε την Connie Koepke. Στις αρχές του 1971 το single του "I'm a Memory" έφτασε το Τοπ 30. Αφού ηχογράφησε το τελευταίο του single με την RCA - "Mountain Dew" μαζί με το "Phases, Stages, Circles Cycles and Scenes") στα τέλη του Απριλίου του 1972, η RCA ζήτησε από το Νέλσον να ανανεώσει πρόωρα το συμβόλαιό του υπονοώντας ότι δεν θα κυκλοφορήσει τις τελευταίες του ηχογραφήσεις αν δεν το έκανε. Λόγω της αποτυχίας των άλμπουμ του, και ιδιαίτερα ενοχλημένος από την πορεία του Yesterday's Wine, παρόλο που δεν είχε τελειώσει ακόμα το συμβόλαιό του, ο Νέλσον αποφάσισε να αποσυρθεί από τη μουσική.\nΠαράνομη Κάντρι και επιτυχία (1972-1989)Επεξεργασία\nΟ Νέλσον μετακόμισε στο Ώστιν του Τέξας όπου η αναπτυσσόμενη μουσική σκηνή των χίπις αναζωογόνησε τον τραγουδιστή. Η δημοτικότητα του εκτοξεύτηκε στα ύψη καθώς έπαιζε το δικό του είδος μουσικής κάντρι το οποίο είχε επιρροές από την κάντρι, τη φολκ και τη τζαζ. Το Μάρτιο, έπαιξε την τελευταία μέρα του Dripping Springs Reunion, ένα τριήμερο φεστιβάλ του οποίο οι παραγωγοί σκόπευαν να το κάνουν ετήσιο. Παρόλο που απέτυχε να συγκεντρώσει το αναμενόμενο κοινό, η ιδέα ενέπνευσε το Νέλσον να ξεκινήσει το Forth of July Picnic, το δικό του ετήσιο φεστιβάλ, το οποίο άρχισε τον επόμενο χρόνο.\nΟ Νέλσον αποφάσισε να επιστρέψει στη μουσική βιομηχανία, προσέλαβε τον Neil Reshen ως μάνατζερ για να διαπραγματευτεί με την RCA, ο οποίος κατάφερε να κάνει τη δισκογραφική να συμφωνήσει να τερματίσει το συμβόλαιό του με επαναπληρωμή 14.000 δολαρίων. Ο Reshen τελικά εισήγαγε το Νέλσον στη δισκογραφική Atlantic Records για 25.000 δολάρια το χρόνο όπου έγινε ο πρώτος καλλιτέχνης κάντρι της εταιρείας. Δημιούργησε το συγκρότημα The Family, και το Φεβρουάριο του 1973 ξεκίνησε να ηχογραφεί το αναγνωρισμένο Shotgun Willie στο Atlantic Studio της Νέας Υόρκης.\nΤο Shotgun Willie, που κυκλοφόρησε τον Μάιο του 1973, έλαβε εξαιρετικές κριτικές αλλά δεν έκανε καλές πωλήσεις. Το άλμπουμ οδήγησε το Νέλσον σε ένα νέο στιλ, δηλώνοντας αργότερα ότι το Shotgun Willie "καθάρισε το λαιμό του". Η επόμενη κυκλοφορία του, το Phases and Stages, που κυκλοφόρησε το 1974, ήταν ένα άλμπουμ που εξιστορούσε το διαζύγιο ενός ζευγαριού, εμπνευσμένο από προσωπική εμπειρία. Η πρώτη πλευρά του δίσκου ήταν από την πλευρά της γυναίκας, και η δεύτερη από την πλευρά του άντρα. Το άλμπουμ περιείχε το επιτυχημένο single "Bloody Mary Morning". Τον ίδιο χρόνο, παρήγαγε και πρωταγωνίστησε στο πιλοτικό επεισόδιο του Austin City Limits του δικτύου PBS.\nΟ Νέλσον μετά μετακινήθηκε στη δισκογραφική εταιρεία Columbia Records, όπου υπέγραψε ένα συμβόλαιο που του έδωσε τον πλήρη δημιουργικό έλεγχο, κάτι το οποίο έγινε δυνατό από την κριτική και εμπορική επιτυχία των προηγούμενων άλμπουμ του. Το αποτέλεσμα ήταν το κριτικά αναγνωρισμένο και μαζικά δημοφιλές άλμπουμ του 1975, Red Headed Stranger. Παρόλο που η Columbia δίσταζε να κυκλοφορήσει ένα άλμπουμ με κύριο όργανο μια κιθάρα και συνοδεία το πιάνο, ο Νέλσον και ο Waylon επέμεναν. Το άλμπουμ συμπεριλάμβανε μια εκτέλεση του τραγουδιού του Fred Rose του 1945 "Blue eyes crying in the rain" που είχε κυκλοφορήσει ως single πριν το άλμπουμ και έγινε η πρώτη επιτυχία του Νέλσον ως τραγουδιστή. Κατά την περιοδεία του το 1975, ο Νέλσον μάζεψε χρήματα για σταθμούς που σχετίζονται με το PBS στο νότο, προωθώντας το Austin City Limits. Το πιλοτικό επεισόδιο παίχτηκε πρώτα σε αυτούς τους σταθμούς, και μετά σε εθνικό επίπεδο. Η θετική αποδοχή του σόου έκανε το PBS να προγραμματίσει 10 επεισόδια για το 1976, ξεκινώντας και επίσημα το σόου.\nΑπό αριστερά στα δεξιά: Κρις Κριστόφερσον, Νέλσον και Waylon Jennings στο Dripping Springs Reunion του 1972.\nΚαθώς και ο Jennings είχε επίσης επιτυχία στην μουσική κάντρι στις αρχές του 1970, το ζευγάρι συνδυάστηκε σε ένα είδος που ονομάστηκε παράνομη κάντρι καθώς δεν πληρούσε τις προδιαγραφές του Νάσβιλ. Το άλμπουμ Wanted! The Outlaws το 1976 με τους Jessi Colter και Tompall Glaser εδραίωσε το ζευγάρι και έγινε το πρώτο πλατινένιο άλμπουμ της μουσικής κάντρι. Αργότερα τον ίδιο χρόνο, ο Νέλσον κυκλοφόρησε το The Sound in your Mind (έγινε χρυσό το 1978 και πλατινένιο το 2001) και το πρώτο του γκόσπελ γκόσπελ άλμπουμ, το Troublemaker (έγινε χρυσό το 1986)\nΤο καλοκαίρι του 1977, ο Νέλσον ανακάλυψε ότι ο Reshen έκανε αιτήσεις για επέκταση του χρόνου πληρωμής στην εφορία αλλά τελικώς δεν πλήρωνε από τότε που ανέλαβε ως μάνατζερ του. Τον Ιούνιο, εστάλη από το γραφείο του Reshen στη Νέα Υόρκη ένα δέμα που περιείχε κοκαΐνη με παραλήπτη τον Jennings στο Νάσβιλ. Το δέμα παρακολουθούσε η Δίωξη Ναρκωτικών και ο Jennings συνελήφθη. Οι κατηγορίες αργότερα αποσύρθηκαν καθώς ο βοηθός του Reshen, Mark Rothbaum ανέλαβε την ευθύνη. Ο Rothbaum καταδικάστηκε σε φυλάκιση. Εντυπωσιασμένος από την συμπεριφορά του, ο Νέλσον απέλυσε το Reshen και προσέλαβε τον Rothbaum για μάνατζερ. Το 1978, ο Νέλσον κυκλοφόρησε άλλα 2 πλατινένια άλμπουμ. Πρώτο το Waylon & Willie, το οποίο ήταν μια συνεργασία με τον Jennings που περιλάμβανε το "Mammas don't let your babies grow up to be cowboys", ένα επιτυχημένο single το οποίο γράφτηκε και εκτελέστηκε από τον Ed Bruce. Παρόλο που οι μελετητές πίστεψαν ότι το Stardust θα καταστρέψει την καριέρα του, έγινε πλατινένιο τον ίδιο χρόνο. Ο Νέλσον συνέχισε να φτάνει στην κορυφή των charts με επιτυχίες στα τέλη της δεκαετίας του 1970, συμπεριλαμβανομένων των "Good Hearted Woman, "Remember me", "If you've got the money I've got the time" και "Uncloudy day".\nΚατά τη δεκαετία του 1980, ο Νέλσον ηχογράφησε μια σειρά από επιτυχημένα single συμπεριλαμβανομένων των "Midnight Rider", μια εκτέλεση τραγουδιού του 1980 του συγκροτήματος Allman Brothers που ο Νέλσον ηχογράφησε για την ταινία Electric Horseman, το σάουντρακ "On the road again" από την ταινία Honeysuckle Rose, και ένα ντουέτο με τον Χούλιο Ιγκλέσιας με τίτλο "To all the girls I've loved before".\nTo 1983, κυκλοφόρησε το Pancho & Lefty, ένα άλμπουμ ντουέτο με τον Merle Haggard και παραγωγό τον Chris Moman. Κατά την ηχογράφηση, του Pancho & Lefty, ο κιθαρίστας Johnny Christopher και συνδημιουργός του "Always on my mind" προσπάθησε να προσαρμόσει το τραγούδι στον Haggard. Ο Νέλσον, ο οποίος δε γνώριζε την εκτέλεση του Έλβις Πρίσλεϊ για το τραγούδι, του ζήτησε να το ηχογραφήσει. Με παραγωγό τον Moman, κυκλοφόρησε το single αλλά και το άλμπουμ με το ίδιο όνομα. Το single έφτασε στην κορυφή του Hot Country Singles του Billboard ενώ έφτασε στο νούμερο 5 στο Billboard Hot 100. Η κυκλοφορία κέρδισε 3 βραβεία στα 25α Ετήσια Βραβεία Grammy: Τραγούδι της Χρονιάς, Καλύτερο Τραγούδι Κάντρι και Καλύτερη Ανδρική Φωνητική Επίδοση. Το single έγινε πλατινένιο, ενώ το άλμπουμ έγινε πλατινένιο 4 φορές και αργότερα εισήχθη στο Grammy Hall of Fame, το 2008.\nΣτο μεταξύ, κυκλοφόρησαν 2 συνεργασίες με τον Waylon Jennings: το WWII το 1982 και το Take it to the limit, μια άλλη συνεργασία με τον Waylon Jennings κυκλοφόρησε το 1983. Στα μέσα της δεκαετίας του 1980, οι Νέλσον, Jennings,Johnny Cash και Kristofferson, έφτιαξαν το συγκρότημα The Highwaymen, το οποίο κυκλοφόρησε πολλούς πλατινένιους δίσκους και έκανε περιοδείες σε όλο τον κόσμο. Εν τω μεταξύ, αναμείχθηκε περισσότερο στη φιλανθρωπία, όπως με τη συμμετοχή του στο We are the World το 1984. Το 1985, ο Νέλσον είχε άλλη μια επιτυχία με το Half Nelson, ένα άλμπουμ συλλογής ντουέτων με μια γκάμα καλλιτεχνών όπως ο Ray Charles και ο Neil Young. To 1980, ο Νέλσον έπαιξε στο νότιο κήπο του Λευκού Οίκου. Αυτή η συναυλία της 13ης Σεπτεμβρίου συμπεριλάμβανε την Πρώτη Κυρία Rosalynn Carter και το Νέλσον σε ένα ντουέτο στο τραγούδι "Up against the wall redneck mother" του Ray Wylie Hubbard. Ο Νέλσον επισκεπτόταν συχνά το Λευκό Οίκο όπου, σύμφωνα με τη βιογραφία από τον Joe Nick Patoski, Willie Nelson: An Epic Life, κάπνισε μαριχουάνα στην ταράτσα του Λευκού Οίκου.\nΕφορία και συνέχεια της καριέρας (1990 - παρόν)Επεξεργασία\nΟ Νέλσον και η κιθάρα του "Trigger" ενώ παίζουν στο Cardiff στις 25 Ιανουαρίου του 2007.\nΤο 1990, η Εφορία κατάσχεσε τα περισσότερα από τα περιουσιακά στοιχεία του Νέλσον υποστηρίζοντας ότι χρωστούσε 32.000.000 δολάρια. Εκτός από τους απλήρωτους φόρους, η οικονομική κατάσταση του Νέλσον χειροτέρεψε από άσχημες επενδύσεις που έκανε στις αρχές της δεκαετίας του 1980. Το 1978, αφού απέλυσε τον Reshen, ο Νέλσον ήρθε σε επαφή με τη λογιστική εταιρεία Price Waterhouse μέσω του Terry Bray, ενός δικηγόρου από το Τέξας. Για να ξεπληρώσει το χρέος που είχε δημιουργήσει ο Reshen στην εφορία, πρότειναν στο Νέλσον να επενδύσει σε "φορολογικά καταφύγια" τα οποία τελικά κατέρρευσαν. Ενώ η εφορία ακύρωσε τις εκπτώσεις φόρων του για τα έτη 1980, 1981 και 1982 (μια περίοδο που το εισόδημα του Νέλσον είχε πολλαπλασιαστεί), λόγω ποινών και τόκων, το χρέος αυξήθηκε στο τέλος της δεκαετίας.\nΟ δικηγόρος του, Jay Goldberg, διαπραγματεύτηκε ώστε να κατέβει το πρόστιμο στα 16.000.000 δολάρια. Αργότερα, ο δικηγόρος του Νέλσον επαναδιαπραγματεύτηκε με την εφορία και πέτυχε να μειωθεί το πρόστιμο στα 6.000.000 δολάρια, συμφωνία που ο Νέλσον δεν τήρησε. Ο Νέλσον κυκλοφόρησε το διπλό άλμπουμ The IRS Tapes: Who'll buy my memories? με σκοπό να δοθούν όλα τα κέρδη στην εφορία. Πολλά από τα υπάρχοντα του δημοπρατήθηκαν και αγοράστηκαν από φίλους, οι οποίοι είτε του τα δώρισαν είτε του τα νοίκιασαν για μια συμβολική τιμή. Έκανε μήνυση στην Price Waterhouse, υποστηρίζοντας ότι έβαλαν τα χρήματά του σε παράνομα "φορολογικά καταφύγια". Η μήνυση κατέληξε σε συμβιβασμό από τον οποίο ο Νέλσον πήρε ένα απόρρητο ποσό και εξόφλησε τα χρέη του το 1993.\nΚατά τις δεκαετίες του 1990 και το 2000, ο Νέλσον έκανε συνεχώς περιοδείες, ηχογραφώντας αρκετά άλμπουμ, ένα από τα οποία ήταν το περίφημο Teatro, και έπαιξε και ηχογράφησε μαζί με άλλους καλλιτέχνες όπως το συγκρότημα Phish, τον Johnny Cash και τον Toby Keith. Το ντουέτο του με τον Keith, "Beer for my Horses" κυκλοφόρησε ως single και ήταν στην κορυφή των charts Billboard Hot Country Songs για 6 συνεχόμενες εβδομάδες το 2003, ενώ το αντίστοιχο βίντεο κλιπ κέρδισε το βραβείο "Καλύτερο Βίντεο" στα Βραβεία της Ακαδημίας Μουσικής Κάντρι το 2004. Μια εκπομπή του δικτύου USA Network γιόρτασε τα 70α γενέθλια του Νέλσον, και ο Νέλσον κυκλοφόρησε το The Essential Willie Nelson ως μέρος του εορτασμού. Ο Νέλσον εμφανίστηκε επίσης στο άλμπουμ του Ρίνγκο Σταρ, Ringo Rama, το 2003, ως guest τραγουδιστής στο "Write one for me".\nΟ Νέλσον ήταν επικεφαλής της συναυλίας Tsunami Relief Austin to Texas το 2005 υπέρ των θυμάτων του σεισμού του Ινδικού Ωκεανού το 2014, το οποίο μάζεψε περίπου 75.000.000 για τη Unicef. Επίσης το 2005, μια ζωντανή εκτέλεση του τραγουδιού του Τζόνι Κας "Busted" με τον Ray Charles κυκλοφόρησε στο άλμπουμ ντουέτων του Charles, Genius & Friends. Η συναυλία του Νέλσον το 2007 με τον τρομπετίστα της τζαζ Wynton Marsalis στο Linoln Center, κυκλοφόρησε ως το live άλμπουμ Τwo men with the blues το 2008 και έφτασε στην 1η θέση της λίστας Billboard's Top Jazz Album και στην 20η θέση στη λίστα Billboard 200. Την ίδια χρονιά, ο Νέλσον ηχογράφησε το πρώτο άλμπουμ με τον Buddy Cannon ως παραγωγό, Moment of forever. Ο Cannon γνώρισε το Νέλσον νωρίτερα, κατά την παραγωγή της συνεργασίας του με τον Kenny Chesney στο ντουέτο "That lucky old Sun" για το άλμπουμ του Chesney με το ίδιο όνομα. Το 2009 οι Νέλσον και Marsalis συμμετείχαν μαζί με τη Νόρα Τζόουνς σε μια συναυλία προς τιμήν του Ray Charles από την οποία προέκυψε το άλμπουμ "Here we go again: Celebrating the genius of Ray Charles " που κυκλοφόρησε το 2011.\nΤο 2010, ο Νέλσον κυκλοφόρησε το Country Music, μια συλλογή τραγουδιών με παραγωγό τον T-Bone Burnett. Το άλμπουμ έφτασε στην 4η θέση στο chart Billboard's Top Country Albums και στην 20η θέση στο Billboard 200. Προτάθηκε για το βραβείο Best Americana Album στα Βραβεία Γκράμι του 2011. Το 2011, ο Νέλσον πήρε μέρος στη φιλανθρωπική συναυλία Kokua for Japan υπέρ των θυμάτων του σεισμού και του τσουνάμι του 2011 στο Tohoku της Ιαπωνίας από όπου μαζεύτηκαν συνολικά 1.6 εκατομμύρια δολάρια.\nΤο Φεβρουάριο του 2012, η δισκογραφική εταιρεία Legacy Recordings υπέγραψε συμφωνία με το Νέλσον που συμπεριλάμβανε την κυκλοφορία νέου υλικού, όπως και παλαιότερων κυκλοφοριών που θα επιλέγονταν και θα εμπλουτίζονταν με γυρίσματα και άλλο υλικό που θα επέλεγε ο ίδιος. Με τη νέα συμφωνία, ο Buddy Cannon επέστρεψε ώστε να κάνει την παραγωγή των ηχογραφήσεων του Νέλσον. Αφού επέλεξε το υλικό και τα κομμάτια μαζί με τον τραγουδιστή, η μέθοδος εργασίας του Cannon αποτελούνταν από ηχογραφήσεις των κομματιών με μουσικούς του στούντιο, ενώ ολοκληρώθηκαν αργότερα από το Νέλσον και την κιθάρα του. Η συνεργασία του Cannon με το Νέλσον επεκτάθηκε και στη στιχουργία, όπου παραγωγός και τραγουδιστής συνέθεταν τους στίχους ανταλλάζοντας γραπτά μηνύματα.\nΗ πρώτη κυκλοφορία του Νέλσον για τη δισκογραφική Legacy Recordings ήταν το Heroes, το οποίο συμπεριλάμβανε γκεστ εμφανίσεις από τους γιους του Lukas και Micah από το συγκρότημα Insects vs Robots, τους Ray Price, Merle Haggard, Snoop Dogg, Kris Kristofferson, Jamey Johnson, Billy Joe Shaver και την Sheryl Crow. Το άλμπουμ έφτασε στην 4η θέση του chart Billboard's Top Country Albums. Η κυκλοφορία του το 2013, To All the Girls..., μια συλλογή ντουέτων με τραγουδίστριες, συμπεριλάμβανε μεταξύ άλλων τις Dolly Parton, Loretta Lynn, Rosanne Cash, Sheryl Crow, Mavis Staples, Norah Jones, Emmylou Harris, Carrie Underwood και Miranda Lambert. Το άλμπουμ έφτασε στη 2η θέση του chart Billboard's Top Country Albums, πετυχαίνοντας την υψηλότερη θέση στο chart από την κυκλοφορία του άλμπουμ του 1989, A Horse Called Music, και επεκτείνοντας το ρεκόρ του στα 46 άλμπουμ που έφτασαν στο Top 10 στα charts της μουσικής κάντρι. Ο Νέλσον πέτυχε επίσης το δεύτερο top 10 άλμπουμ του στο chart Billboard 200 με την κυκλοφορία να φτάνει στο νούμερο 9.\nΗ επόμενη κυκλοφορία του ήταν το Band of Brothers, το 2014, το πρώτο άλμπουμ του Νέλσον που περιείχε τα πιο πρόσφατα τραγούδια που έγραψε ο ίδιος, μετά το Spirit του 1996. Με το που κυκλοφόρησε, έφτασε στην κορυφή του chart Billboard's Top Country Albums, για πρώτη φορά μετά το The Promiseland του 1986, το τελευταίο άλμπουμ του Νέλσον που το κατάφερε. Η κυκλοφορία έφτασε στην 5η θέση του chart Billboard 200, την υψηλότερη θέση του Νέλσον στο chart από το Always on my Mind του 1982. Το Δεκέμβριο τον 2014, το ντουέτο του με τη Rhonda Vincent "Only Me" έφτασε στην κορυφή του chart Bluegrass Unlimited's National Airplay. Τον Ιούνιο του 2015, η συνεργασία του με τον Haggard, Django and Jimmie, έφτασε στην κορυφή του chart Billboard's Top Country Albums και έφτασε στην 7η θέση στο Billboard 200.\nΟι 2 γιοι του, Lukas και Micah, με το συγκρότημα Promise of the Real συμμετείχαν στο single του Neil Young " A Rock Star Bucks a Coffee Shop " το οποίο είναι από το concept άλμπουμ The Monsanto Years το οποίο είχε οριστεί να κυκλοφορήσει τον Ιούνιο του 2015. Το τραγούδι στοχεύει τα Starbucks, την εταιρεία Monsanto και τα γενετικά τροποποιημένα τρόφιμα. Στο τέλος του Μαΐου του 2015, το τραγούδι ήταν το Βίντεο της Εβδομάδας στη σελίδα Food Consumer.\nΆλλες επαγγελματικές δραστηριότητεςΕπεξεργασία\nΤο ντεμπούτο του Νέλσον στην υποκριτική έγινε στην ταινία του 1979, The Electric Horseman, και ακολούθησαν εμφανίσεις στα Honeysuckle Rose, Thief και Barbarosa. Έπαιξε το ρόλο του Red Loon στο Comning out of the ice του 1982 και πρωταγωνίστησε στο Songwriter 2 χρόνια αργότερα. Έπαιξε το βασικό ρόλο στην τηλεοπτική έκδοση του άλμπουμ του Red Headed Stranger το 1986. Άλλες ταινίες όπου συμμετείχε ο Νέλσον είναι οι Wag the Dog, Gone fishing (ως Billy "Catch" Pooler), η τηλεοπτική ταινία του 1986 Stagecoach (με τον Τζόνι Κας), Halfbaked, Beerfest, The Dukes of Hazzard, Surfer, Dude και Swing Vote. Έκανε επίσης guest εμφανίσεις στα Miami Vice (επεισόδιο "El Viejo" του 1986), Delta, Nash Bridges, The Simpsons, Monk, Adventures in Wonderland, Dr. Quinn, Medicine Woman, King of the Hill, The Colbert Report, Swing Vote και Space Ghost Coast to Coast.\nΤο 2008, ο Νέλσον ξανάνοιξε το σταθμό φορτηγών Willie's Place κοντά στο Hillsboro του Τέξας.\nΤο 1988, κυκλοφόρησε το πρώτο του βιβλίο, Willie: An Autobiography. Ακολούθησε το The Facts of Life: And Other Dirty Jokes, μια προσωπική καταγραφή συναυλιών και μουσικών ιστοριών από την καριέρα του συνδυασμένη με στίχους τραγουδιών, το 2002. Το 2005, πήρε μέρος στη συγγραφή του Farm Aid: A song for America, ένα αναμνηστικό βιβλίο για την 20η επέτειο της ίδρυσης του Farm Aid. Το 3ο του βιβλίο, που έγραψε μαζί με τον παλιό του φίλο Turk Pipkin, The Tao of Willie: A Guide to the Happiness in your Heart, κυκλοφόρησε το 2006. Το 2007, κυκλοφόρησε το On the clean road again: Biodiesel and the future of the Family Farm, ένα βιβλίο που ενθάρρυνε τη χρήση βιοκαυσίμων και τη μείωση της εκπομπής ρύπων. Το επόμενο βιβλίο του, A Tale Out of Luck, που κυκλοφόρησε το 2008 και το έγραψε μαζί με τον Mike Blakely, ήταν το πρώτο του μυθιστόρημα. To 2012, ανακοινώθηκε η κυκλοφορία μιας νέας αυτοβιογραφίας του Νέλσον με τίτλο Roll me up and smoke me when I die: Musings from the road. Κυκλοφόρησε το Νοέμβριο του 2013 και πήρε το όνομά της από το τραγούδι του άλμπουμ Heroes. Το βιβλίο περιείχε περισσότερες βιογραφικές λεπτομέρειες, καθώς επίσης και οικογενειακές φωτογραφίες και ιστορίες για τις πολιτικές απόψεις του Νέλσον, όπως επίσης και τη στήριξη του στη μαριχουάνα. Η καλλιτεχνική επιμέλεια έγινε από το γιο του, Micah, και ο πρόλογος γράφτηκε από τον Kinky Friedman. To 2015, έγραψε μαζί με τον David Ritz τη δεύτερη αυτοβιογραφία του με τίτλο It's a long story: My life η οποία κυκλοφόρησε στις 5 Μαΐου του 2015. Το Pretty Paper, άλλη μια συνεργασία με τον Ritz κυκλοφόρησε τον επόμενο χρόνο.\nΤο 2002, ο Νέλσον έγινε ο επίσημος εκπρόσωπος των Texas Roadhouse, μιας αλυσίδας εστιατορίων με μπριζόλες. Ο Νέλσον προώθησε έντονα την αλυσίδα και συμμετείχε σε μια εκπομπή στο Food Network. Η αλυσίδα δημιούργησε το Willie's Corner, ένα μέρος αφιερωμένο σε αυτόν με αναμνηστικά του, σε διάφορες τοποθεσίες.\nΤο 2008, ο Νέλσον ξανάνοιξε το Willie's Place, ένα σταθμό φορτηγών στο Carl's Corner του Τέξας. Το Δικαστήριο Χρεοκοπιών των Η.Π.Α. επέτρεψε στο Νέλσον να επενδύσει σε αυτό. Η εγκατάσταση είχε περίπου 80 υπαλλήλους και χρησιμοποιούνταν επίσης ως συναυλιακός χώρος καθώς είχε μπαρ και πίστα χορού 93 τετραγωνικών μέτρων. Έκλεισε το 2011 αφού δε κατάφερε να αποπληρώσει ένα δάνειο και ακολούθησε η κατάσχεση και η χρεοκοπία. Το 2010, ο Νέλσον ίδρυσε τη Luck Films σε συνεργασία με παραγωγούς και σκηνοθέτες, μια εταιρεία που είχε σκοπό την παραγωγή ταινιών, ντοκιμαντέρ και συναυλιών. Τον επόμενο χρόνο ίδρυσε το ραδιοφωνικό σταθμό Willie's Roadhouse στο κανάλι 56 του ράδιο SiriusXM. Το κανάλι ήταν αποτέλεσμα της συγχώνευσης των 2 άλλων καναλιών του, Roadhouse και Willie's Place.\nΤο Νοέμβριο του 2014, ανακοινώθηκε ότι ο Νέλσον θα ήταν ο οικοδεσπότης της τηλεοπτικής σειράς Inside Arlyn, η οποία θα γυριζόταν στο στούντιο Arlyn του Ώστιν στο Τέξας. Η πρώτη σεζόν θα είχε 13 επεισόδια και θα συμπεριλάμβανε καλλιτέχνες από τους οποίους ο Νέλσον και ο Dan Rather θα έπαιρναν συνέντευξη και στη συνέχεια θα τραγουδούσαν. Το περιεχόμενο της σειράς τράβηξε την προσοχή αρκετών καναλιών τα οποία ζήτησαν να δουν το πιλοτικό επεισόδιο.\nΜετά τη νομιμοποίηση της μαριχουάνας σε διάφορες πολιτείες, ο Νέλσον ανακοίνωσε το 2015 μέσω του εκπροσώπου του, Michael Bowman, την ίδρυση της δικής του αλυσίδας πώλησης μαριχουάνας, με την ονομασία Willie's Reserve. Ανακοινώθηκαν επίσης σχέδια να ανοίξουν καταστήματα σε πολιτείες όπου νομιμοποιήθηκε η μαριχουάνα τα οποία θα επεκταθούν αν η νομιμοποίηση προχωρήσει και σε άλλες πολιτείες. Ο Bowman αποκάλεσε την αλυσίδα "αποκορύφωση του οράματος (του Νέλσον), και όλης της ζωής του".\nΟ Νέλσον χρησιμοποιεί μια ποικιλία μουσικών ειδών για να δημιουργήσει το δικό του χαρακτηριστικό μείγμα μουσικής κάντρι, ένα υβρίδιο τζαζ, ποπ, μπλουζ, ροκ και φολκ. Ο "μοναδικός ήχος" του ο οποίος χρησιμοποιεί "ένα χαλαρό στιλ τραγουδιού και κιθάρας με χορδές gut string" και η "ρινική φωνή και η τζαζ φρασεολογία" έχουν δημιουργήσει τη μεγάλη δημοτικότητά του και τον έχουν κάνει "είδωλο της κάντρι μουσικής" το οποίο επηρέασε τα κινήματα της νέας, παραδοσιακής και εναλλακτικής κάντρι των δεκαετιών του '80 και του '90.\nΤο 1969, η εταιρεία Baldwin έδωσε στο Νέλσον ένα ενισχυτή και μια ηλεκτρική κιθάρα. Κατά τη διάρκεια ενός σόου στο Helotes του Τέξας, ο Νέλσον άφησε την κιθάρα στο πάτωμα της σκηνής και αργότερα την πάτησε ένας μεθυσμένος άντρας. Την έστειλε για επισκευή στον Shot Jackson στο Νάσβιλ, αλλά του είπαν ότι η ζημιά είναι πολύ μεγάλη. Ο Jackson του έδωσε μια Martin N-20. Ο Νέλσον αγόρασε την κιθάρα για 750 δολάρια και της έδωσε το όνομα του αλόγου του Roy Rogers, Trigger. Την επόμενη χρονιά, ο Νέλσον διέσωσε την κιθάρα από το φλεγόμενο ράντσο του.\nΤο συνεχές παίξιμο και η επαφή της πένας με την κιθάρα έχει δημιουργήσει μια μεγάλη τρύπα στην κιθάρα, κοντά στο ηχείο - η Ν-20 δεν έχει προστασία κατά της πένας αφού οι κλασσικές κιθάρες προορίζονται για παίξιμο με τα δάχτυλα και όχι με πένα. Έχει υπογραφεί από πάνω από 100 φίλους και συνεργάτες του Νέλσον, από φίλους μουσικούς μέχρι δικηγόρους και προπονητές φούτμπολ. Η πρώτη υπογραφή ήταν του Leon Russell ο οποίος ζήτησε πρώτα από το Νέλσον να υπογράψει τη δική του κιθάρα. Ενώ ο Νέλσον ήταν έτοιμος να την υπογράψει με μαρκαδόρο, ο Russell του ζήτησε να τη χαράξει, εξηγώντας ότι έτσι θα έχει μεγαλύτερη αξία στο μέλλον. Δείχνοντας ενδιαφέρον για την ιδέα, ο Νέλσον ζήτησε να υπογράψει ο Russell στη δική του κιθάρα. Το 1991, κατά τη διάρκεια των γεγονότων με την Εφορία, ο Νέλσον ανησυχούσε ότι η Trigger θα δημοπρατηθεί λέγοντας "Όταν χάσω την Trigger, θα σταματήσω τη μουσική". Μετά ζήτησε από την κόρη του, Lana, να πάρει την κιθάρα από το στούντιο πριν φτάσουν εκεί οι υπάλληλοι της Εφορίας και να του την πάει στο Μάουι. Ο Νέλσον μετά την έκρυψε στο σπίτι του μάνατζερ του μέχρι που ξεπληρώθηκαν τα χρέη του το 1993.\nΗ κιθάρα του Νέλσον, "Trigger", έχει υπογραφεί από αρκετούς φίλους του.\nΟ Νέλσον είναι δραστήριος σε αρκετά θέματα. Μαζί με τους Neil Young και John Mellencamp, ίδρυσε το Farm Aid το 1985 για να βοηθήσει και να αυξήσει την επίγνωση της σημασίας που έχουν οι οικογενειακές φάρμες, μετά τα σχόλια του Μπομπ Ντίλαν κατά τη διάρκεια της συναυλίας Live Aid, ότι ήλπιζε πως κάποια από τα χρήματα θα βοηθήσουν τους Αμερικάνους αγρότες που κινδυνεύουν να χάσουν τις φάρμες τους λόγω χρεών. Η πρώτη συναυλία περιελάμβανε τους Bob Dylan, Billy Joel. B.B. King, Roy Orbison και Neil Young μεταξύ πολλών άλλων και κατάφερε να συγκεντρώσει πάνω από 9 εκατομμύρια δολάρια για τους οικογενειακούς αγρότες της Αμερικής. Εκτός από την οργάνωση και τη συμμετοχή σε ετήσιες συναυλίες, ο Νέλσον είναι ο πρόεδρος του συμβουλίου της Farm Aid.\nΟ Νέλσον είναι συν-επικεφαλής του συμβουλευτικού συμβουλίου του Εθνικού Οργανισμού για την Αναμόρφωση των Νόμων για τη Μαριχουάνα (NORML). Έχει συνεργαστεί με το NORML για χρόνια, μαχόμενος για τη νομιμοποίηση της μαριχουάνας. Το 2005, ο Νέλσον και η οικογένεια του παρουσίασαν το πρώτο ετήσιο "Willie Nelson & NORML Beneficial Golf Tournament" το οποίο παρήγαγε ένα εξώφυλλο και μια συνέντευξη στο τεύχος του Ιανουαρίου του 2008 του περιοδικού High Times. Μετά τη σύλληψη του για κατοχή μαριχουάνας το 2010, ο Νέλσον το κόμμα Teapot Party με σλόγκαν "Φορολογήστε το, ρυθμίστε του και νομιμοποιήστε το!".\nΤο 2001, μετά τις επιθέσεις της 11ης Σεπτεμβρίου, συμμετείχε στον τηλεμαραθώνιο America: A tribute to Heroes, κάνοντας την πρώτη φωνή στο τραγούδι "America the Beautiful". Το 2010, στη διάρκεια μιας συνέντευξης με τον Λάρι Κίνγκ, ο Νέλσον εξέφρασε τις αμφιβολίες του σχετικά με τις επιθέσεις και την επίσημη εκδοχή. Ο Νέλσον εξήγησε ότι δε μπορούσε να πιστέψει ότι τα κτήρια μπορούσαν να καταρρεύσουν εξαιτίας των αεροπλάνων, αποδίδοντας το αποτέλεσμα σε ενδόρρηξη.\nΟ Νέλσον στήριξε την εκστρατεία του Dennis Kucinich στις εκλογές τον υποψήφιο του Δημοκρατικού Κόμματος το 2004. Μάζεψε χρήματα, εμφανίστηκε σε εκδηλώσεις, και συνέθεσε το τραγούδι "Whatever happened to peace on earth?", κριτικάροντας τον πόλεμο στο Ιράκ. Ηχογράφησε μια ραδιοφωνική διαφήμιση όπου ζητούσε τη στήριξη του κόσμου ώστε να μπει ο μουσικός/συγγραφέας Kinky Friedman στο ψηφοδέλτιο ως ανεξάρτητος υποψήφιος για τις Κυβερνητικές Εκλογές του Τέξας το 2006. Ο Friedman υποσχέθηκε στο Νέλσον διορισμό στο Ώστιν ως επικεφαλής της νέας Επιτροπής Ενέργειας λόγω της υποστήριξης του στα βιοκαύσιμα. Τον Ιανουάριο του 2008, ο Νέλσον κατέθεσε μήνυση εναντίον του Δημοκρατικού Κόμματος του Τέξας, υποστηρίζοντας ότι το κόμμα παραβίασε το Πρώτο και το Δέκατο Τέταρτο Άρθρο του Συντάγματος των Η.Π.Α. όταν αρνήθηκε να επιτρέψει στον Kucinich να λάβει μέρος στο ψηφοδέλτιο επειδή είχε σβήσει μέρος του όρκου πίστεως στην αίτηση του.\nΤο 2004, εκείνος και η σύζυγος του Annie έγιναν συνέταιροι με τους Bob και Kelly King στην ανοικοδόμηση 2 εργοστασίων παραγωγής βιοκαυσίμων, ένα στο Σάλεμ του Όρεγκον και το άλλο στο Carl's Corner του Τέξας (το εργοστάσιο του Τέξας ιδρύθηκε από τον Carl Cornelius, ένα παλιό φίλο του Νέλσον, από τον οποίο πήρε και το όνομα του). Το 2005, ο Νέλσον και μερικοί άλλοι συνεργάτες του ίδρυσαν την Willie Nelson Biodiesel ("Bio-Willie"), μια εταιρεία που παρέχει βιοκαύσιμα σε σταθμούς ανεφοδιασμού φορτηγών. Τα καύσιμα κατασκευάζονται από λάδι λαχανικών (κυρίως λάδι σόγιας) και μπορεί να χρησιμοποιηθεί από μηχανές ντίζελ χωρίς να χρειάζονται τροποποίηση.\nΟ Νέλσον είναι υπέρμαχος της βελτίωσης της χρήσης των αλόγων και αγωνίζεται ώστε να περάσει ο Αμερικανικός Νόμος κατά της σφαγής των αλόγων (H.R. 503/S. 311) μαζί με το Animal Welfare Institute. Είναι μέλος του συμβουλίου των διευθυντών του και έχει υιοθετήσει μερικά άλογα από το Habitat for Horses. Το 2008, ο Νέλσον υπέγραψε στην εκστρατεία ενημέρωσης του κοινού για τις φρικτές και παράνομες συνθήκες διαβίωσης των μοσχαριών που ανατρέφονται για να παράγουν γάλα για γαλακτοκομικά προϊόντα. Έγραψε επιστολές στις Land O'Lakes και Challenge Dairy, 2 από τις κυριότερες εταιρείες που χρησιμοποιούν γάλα από μοσχάρια που ανατρέφονται στο ράντσο California's Mendes Calf Ranch, όπου εφαρμόζεται μια τακτική έντονου περιορισμού, κάτι το οποίο ήταν το αντικείμενο της μήνυσης και της εκστρατείας που έγινε από την οργάνωση. Animal Legal Defence Fund.\nΩς υπέρμαχος των δικαιωμάτων του κινήματος LBGT, ο Νέλσον κυκλοφόρησε μέσω του iTunes το 2006 μια έκδοση του "Cowboys are frequently, secretly fond of each other" του Ned Sublette το οποίο έγινε αμέσως επιτυχία. Κατά τη διάρκεια μιας συνέντευξης στο Texas Montly το 2013, σχετικά με το δικαίωμα γάμου των ομοφυλοφίλων στις Η.Π.Α., ο Νέλσον απάντησε σε μια σύγκριση που έκανε ο δημοσιογράφος με το κίνημα των Πολιτικών Δικαιωμάτων λέγοντας: "Κάποτε θα κοιτάμε πίσω και θα λέμε ότι ήταν τρελό που το κάναμε τόσο μεγάλο θέμα". Παρουσίασε επίσης 2 λογότυπα με το ροζ σύμβολο της ισότητας, σήμα κατατεθέν του κινήματος LBGT. Το πρώτο, περιείχε το σύμβολο σχηματισμένο από δύο μακριές πλεξούδες ενώ το δεύτερο περιείχε το σύμβολο σχηματισμένο από 2 τσιγάρα μαριχουάνας. Η χρήση των λογότυπων έγινε αμέσως τεράστια σε σελίδες κοινωνικής δικτύωσης όπως το Facebook και το Twitter.\nΟ Νέλσον ζει στο Μάουι, σε μια αυτοδιατηρούμενη κοινότητα όπου όλα τα σπίτια χρησιμοποιούν μόνο ηλιακή ενέργεια. Η λίστα των γειτόνων του περιλαμβάνει τους Κρις Κριστόφερσον, Γούντι Χάρελσον και Όουεν Γουίλσον. Ο Νέλσον είναι επίσης ιδιοκτήτης ενός ράντσου κοντά στο Ώστιν του Τέξας.\nΟ Γουίλι Νέλσον έχει παντρευτεί 4 φορές και έχει 7 παιδιά. Ο πρώτος του γάμος ήταν με τη Martha Matthews, από το 1952 ως το 1962. Το ζευγάρι απέκτησε 3 παιδιά: τη Lana, τη Suzie και το Willie "Billy" Hugh Jr. Ο Billy αυτοκτόνησε το 1991. Ο γάμος ήταν γεμάτος βία, με τη Matthews να επιτίθεται στο Νέλσον πολλές φορές, συμπεριλαμβανομένου ενός περιστατικού όπου τον έραψε πάνω στο σεντόνι του κρεβατιού και άρχισε να τον χτυπά με ένα σκουπόξυλο. Ο επόμενος γάμος του Νέλσον ήταν με την Shirley Collie το 1963. Το ζευγάρι πήρε διαζύγιο το 1971 καθώς η Collie βρήκε την απόδειξη του μαιευτηρίου από ένα νοσοκομείο στο Χιούστον η οποία ανέφερε ότι ο Νέλσον και η Connie Koepke έγιναν γονείς της Paula Carlene Nelson. Η Koepke και ο Νέλσον παντρεύτηκαν την ίδια χρονιά και απέκτησαν 2 κόρες, την Paula Carlene και την Amy Lee. Μετά από ένα διαζύγιο το 1988, παντρεύτηκε την παρούσα σύζυγο του, Annie D'Angelo, το 1991. Έχουν 2 γιους, τον Lukas Autry και τον Jacob Micah. Ο Νέλσον εντόπισε το γενεαλογικό του δέντρο του στον Αμερικανικό Πόλεμο της Ανεξαρτησίας στον οποίο ο πρόγονος του John Nelson υπηρέτησε ως ταγματάρχης.\nΕνώ κολυμπούσε στη Χαβάη το 1981, ο πνεύμονας του Νέλσον κατέρρευσε. Τον μετέφεραν στο νοσοκομείο Maui Memorial και ακυρώθηκαν όλες οι προγραμματισμένες συναυλίες του. Ο Νέλσον διέκοπτε προσωρινά το κάπνισμα όποτε δημιουργούσε συμφόρηση στους πνεύμονες και το ξανάρχιζε όταν περνούσε. Τότε κάπνιζε 2 με 3 πακέτα την ημέρα. Αφού προσβλήθηκε από πνευμονία αρκετές φορές, αποφάσισε να κόψει ή τον καπνό ή τη μαριχουάνα. Αποφάσισε να κόψει τον καπνό. Το 2008 άρχισε να καπνίζει μαριχουάνα με ένα σύστημα χωρίς άνθρακα ώστε να αποφύγει τις επιπτώσεις του καπνίσματος. Το 2004, ο Νέλσον χειρουργήθηκε για σύνδρομο καρπιαίου σωλήνος καθώς είχε προκαλέσει πρόβλημα στους καρπούς του επειδή έπαιζε συνεχώς κιθάρα. Μετά από υπόδειξη του γιατρού του, ακύρωσε τις επερχόμενες συναυλίες του και έγραφε μόνο τραγούδια μέχρι να θεραπευτεί. Το 2012 ακύρωσε μια φιλανθρωπική εμφάνιση στο Ντένβερ. Είχε αναπνευστικά προβλήματα λόγω του υψηλού υψομέτρου και εμφύσημα και διακομίστηκε σε ένα τοπικό νοσοκομείο. Η ατζέντης του, Elaine Schock επιβεβαίωσε σύντομα μετά το συμβάν ότι η υγεία του ήταν μια χαρά και ετοιμαζόταν για την επόμενη συναυλία του στο Ντάλας του Τέξας. Μετά από αλλεπάλληλα περιστατικά πνευμονίας και εμφυσήματος, ο Νέλσον υπεβλήθη σε θεραπεία βλαστοκυττάρων το 2015 ώστε να βελτιωθεί η κατάσταση των πνευμόνων του.\nΚατά την παιδική του ηλικία, ο Νέλσον έδειξε ενδιαφέρον για τις πολεμικές τέχνες. Παρήγγειλε εγχειρίδια αυτοάμυνας για το Ζίου Ζίτσου και το Τζούντο αφού τα είδε να διαφημίζονται σε κόμικ του Μπάτμαν και του Σούπερμαν. Ο Νέλσον άρχισε να εξασκείται επίσημα στο κουνγκ φου αφού μετακόμισε στο Νάσβιλ τη δεκαετία του 1960. Κατά τη δεκαετία του 1980, ο Νέλσον άρχισε να εκπαιδεύεται στο Ταε Κβο Ντο και τώρα έχει αποκτήσει μαύρη ζώνη δεύτερου βαθμού. Κατά τη δεκαετία του 1990, ο Νέλσον ξεκίνησε να εξασκείται στην Κορεάτικη πολεμική τέχνη GongKwon Yusul. Το 2014, μετά από 20 χρόνια πρακτικής, ο Μέγας Διδάσκαλος του Sam Um του παρέδωσε μια μαύρη ζώνη 15ου βαθμού σε μια τελετή που έγινε στο Ώστιν του Τέξας. Μια συνέντευξη στο περιοδικό Tae Kwon Do Times το 2014 αποκάλυψε πως ο Νέλσον είχε αναπτύξει ένα ανορθόδοξο τρόπο προπόνησης κατά τα μεγάλα διαστήματα στα οποία ήταν σε περιοδείες. Έκανε τις προπονήσεις του στο πούλμαν του, "The Honeysuckle Rose" και έστελνε τα βίντεο στο Δάσκαλό του για αξιολόγηση και κριτική.\nΟ Νέλσον έχει συλληφθεί αρκετές φορές για κατοχή μαριχουάνας. Η πρώτη ήταν το 1974 στο Ντάλας του Τέξας. Το 1977, μετά από μια περιοδεία με τον Hank Cochran. Ο Νέλσον ταξίδεψε στις Μπαχάμες. Οι Νέλσον και Cochran έφτασαν αργοπορημένοι στο αεροδρόμιο και επιβιβάστηκαν χωρίς αποσκευές. Οι αποσκευές εστάλησαν σε αυτούς αργότερα. Καθώς οι Νέλσον και Cochran παραλάμβαναν τις αποσκευές τους στις Μπαχάμες, ένας υπάλληλος του τελωνείου ανέκρινε το Νέλσον αφού εντόπισε μαριχουάνα σε ένα από τα τζιν του. Ο Νέλσον συνελήφθη και φυλακίστηκε. Ενώ ο Cochran κανόνιζε την πληρωμή της εγγύησης, πήγε στο Νέλσον μια εξάδα μπύρες, μέσα στο κελί. Ο Νέλσον αποφυλακίστηκε μερικές ώρες αργότερα. Καθώς ήταν μεθυσμένος, έπεσε αφού πήδηξε πανηγυρίζοντας, και μεταφέρθηκε στα επείγοντα περιστατικά. Έπειτα παρουσιάστηκε στο δικαστήριο, όπου ο δικαστής απέσυρε τις κατηγορίες αλλά διέταξε το Νέλσον να μην επιστρέψει ποτέ στη χώρα.\nΤο 1994, η περιπολία της εθνικής οδού βρήκε μαριχουάνα στο αυτοκίνητο του κοντά στο Waco του Τέξας. Η υποχρέωση του να παρουσιαστεί στο δικαστήριο τον εμπόδισε από το να παρευρεθεί στα βραβεία Grammy εκείνης της χρονιάς. Καθώς ταξίδευε για να πάει στην κηδεία της Ann W. Richards το 2006, ο Νέλσον μαζί με το μάνατζερ του και την αδερφή του, Bobbi, συνελήφθησαν στο St. Martin Parish της Λουιζιάνα και κατηγορήθηκαν για κατοχή μαριχουάνας και παραισθησιογόνων μανιταριών. Ο Νέλσον καταδικάστηκε σε 6 μήνες επιτήρηση.\nΣτις 26 Νοεμβρίου του 2010, ο Νέλσον συνελήφθη στη Sierra Blanca του Τέξας, για κατοχή 6 ουγγιών μαριχουάνας οι οποίες βρέθηκαν στο πούλμαν που χρησιμοποιούσε για τις περιοδείες του ενώ ταξίδευε από το Λος Άντζελες πίσω στο Τέξας. Αφέθηκε ελεύθερος αφού πλήρωσε εγγύηση 2.500 δολαρίων. Ο κατήγορος Kit Bramblett πρότεινε να μη φυλακιστεί ο Νέλσον λόγω της μικρής ποσότητας μαριχουάνας, αλλά να πληρώσει ένα πρόστιμο 100 δολαρίων και είπε στο Νέλσον ότι θα έπρεπε να τραγουδήσει το "Blue eyes crying in the rain" στο δικαστήριο. Η δικαστής Becky Dean-Walker είπε ότι ο Νέλσον θα έπρεπε να πληρώσει το πρόστιμο αλλά όχι να τραγουδήσει, εξηγώντας ότι ο κατήγορος αστειευόταν. Ο δικηγόρος του Νέλσον, Joe Turner, κατέληξε σε συμφωνία με τον κατήγορο. Ορίστηκε πρόστιμο 500 δολαρίων ώστε να αποφευχθεί φυλάκιση 2 ετών με περίοδο επανεξέτασης 30 ημερών, κατά την οποία η συμφωνία θα ακυρωνόταν αν συνέβαινε άλλο περιστατικό. Η δικαστής αργότερα απέρριψε τη συμφωνία, υποστηρίζοντας ότι ο Νέλσον έλαβε προνομιακή μεταχείριση λόγω της διασημότητας του. Κανονικά το αδίκημα τιμωρούνταν με ποινή φυλάκισης 1 έτους. Ο Bramblett δήλωσε πως η υπόθεση θα παρέμενε ανοιχτή μέχρι να απορριφθεί ή μέχρι να αλλάξει γνώμη η δικαστής.\nΗ λεωφόρος Γουίλι Νέλσον στο Ώστιν του Τέξας.\nΟ Νέλσον θεωρείται Αμερικανικό είδωλο. Εισήχθη στο Country Music Hall of Fame το 1993, και έλαβε το βραβείο Kennedy Center Honors το 1998. Το 2001, ο Νέλσον εισήχθη στο National Agricultural Hall of Fame, για τη βοήθεια του στο Farm Aid και προς άλλος εράνους υπέρ των αγροτών. Το 2015 ο Νέλσον κέρδισε το βραβείο Gershwin Prize, το βραβείο της βιβλιοθήκης του Κογκρέσου. Συμπεριλήφθηκε από το περιοδικό Rolling Stone στους 100 καλύτερους τραγουδιστές και στους 100 καλύτερους κιθαρίστες.\nΤο 2003, ο κυβερνήτης του Τέξας, Perry, υπέγραψε το νόμο 25282, που εισήχθη από την Εκπρόσωπο του Κράτους Elizabeth Ames και το Γερουσιαστή Jeff Wentworth, ο οποίος χρηματοδοτούσε το Texas Music Project, τον επίσημο μουσικό έρανο της πολιτείας. Ο Νέλσον έλαβε τον τίτλο του Τιμητικού Προέδρου του Συμβουλευτικού Συμβουλίου του σχεδίου. Το 2005, ο Δημοκρατικός Γερουσιαστής του Τέξας, Gonzalo Barrientos, υπέγραψε ένα νόμο ώστε να πάρουν 49 μίλια (79 χιλιόμετρα), του τμήματος που ανήκει στο Travis County, της Εθνικής Οδού 130 το όνομα του Νέλσον και αρχικά 23 από τους 31 Γερουσιαστές της πολιτείας τον υποστήριξαν. Η νομοθεσία απορρίφθηκε αφού 2 Ρεπουμπλικάνοι Γερουσιαστές, οι Florence Saphiro και Jeff Wentworth έκαναν ένσταση, υποστηρίζοντας ότι ο Νέλσον δε σχετίζεται με τη λεωφόρο, και επίσης ότι έχει κάνει εράνους για τους Δημοκρατικούς, πίνει και υποστηρίζει τη μαριχουάνα.\nΜια σημαντική συλλογή αντικειμένων του Γουίλι Νέλσον (1975-1994) έγιναν μέρη των συλλογών Wittliff collections of Southwestern Writers, του πανεπιστημίου του San Marcos του Τέξας. Η συλλογή περιελάμβανε στίχους, σενάρια, γράμματα, προγράμματα συναυλιών, δρομολόγια περιοδειών, αφίσες, άρθρα, αποκόμματα, προωθητικά αντικείμενα, σουβενίρ και έγγραφα. Περιγράφει τα προβλήματα του Νέλσον με την Εφορία και το πως χρησιμοποιήθηκαν οι συνεισφορές από το Farm Aid. Το περισσότερο από το υλικό συλλέχθηκε από το φίλο του Νέλσον Bill Wittliff, ο οποίος έγραψε ή συνέγραψε τα Honeysuckle Rose, Barbarosa και Red Headed Stranger. Το 2014, ο Νέλσον δώρισε την προσωπική συλλογή του στο Κέντρο Αμερικάνικης Ιστορίας Dolph Briscoe. Τα αντικείμενα συμπεριλάμβαναν φωτογραφίες, αλληλογραφία, χειρόγραφα τραγουδιών, αφίσες, αρχεία διπλωμάτων, βραβεία, υπογεγραμμένα βιβλία, σενάρια, προσωπικά αντικείμενα και δώρα από τους θαυμαστές του Νέλσον.\nΤον Απρίλιο του 2010, ο Νέλσον έλαβε το βραβείο " Feed the peace " από το Nobelity Project για την εκτενή προσφορά του στην παγκόσμια ειρήνη. Στις 23 Ιουνίου του 2010, εισήχθη στο Εθνικό Μητρώο Ηχογραφήσεων της Βιβλιοθήκης του Κογκρέσου. Ο Νέλσον είναι επίτιμος διαχειριστής του μουσείου Dayton International Peace Museum. To 2010, η πόλη του Ώστιν στο Τέξας μετονόμασε την οδό Second Street σε Λεωφόρο Γουίλι Νέλσον. Η πόλη επίσης έκανε τα αποκαλυπτήρια ενός αγάλματος του για να τον τιμήσει, το οποίο τοποθετήθηκε στην είσοδο του νέου στούντιο του Austin City Limits. Η μη κερδοσκοπική οργάνωση Capital Area Statues προσέλαβε τον γλύπτη Clete Shields για την κατασκευή του αγάλματος. Το άγαλμα αποκαλύφθηκε στις 20 Απριλίου του 2012. Η ημερομηνία που επιλέχθηκε τυχαία από την πόλη του Ώστιν συνέπεσε με το νούμερο 4/20, το οποίο σχετίζεται με την κουλτούρα της κάνναβης. Παρά τη σύμπτωση και την υποστήριξη του Νέλσον υπέρ της νομιμοποίησης της μαριχουάνας, η τελετή επίσης έγινε στις 4:20 μ.μ. Κατά τη διάρκεια της τελετής, ο Νέλσον τραγούδησε το " Roll me up and smoke me when I die". Τον ίδιο χρόνο, ο Νέλσον τιμήθηκε κατά τα 46α βραβεία Annual Country Music Association Awards ως ο πρώτος λήπτης του βραβείου Lifetime Achievement Award το οποίο πήρε και το όνομα του. Το 2013, έλαβε τιμητικό διδακτορικό τίτλο από το Berkley College of Music. Την επόμενη χρονιά, ήταν μέλος της πρώτης ομάδας ατόμων που μπήκε στο Austin City Limits Hall of Fame. Επίσης, ανάμεσα στους πρώτους εισαχθέντες ήταν ο φίλος του Darrell Royal, του οποίου τα μουσικά πάρτι στα οποία συμμετείχε ο Νέλσον ήταν η πηγή έμπνευσης του σόου.\nΓια πολλά χρόνια, η εικόνα του Νέλσον χαρακτηριζόταν από τα κόκκινα μαλλιά του, τα οποία ήταν συχνά χωρισμένα σε 2 μακριές πλεξούδες μερικώς κρυμμένες κάτω από ένα μαντήλι. Στο τεύχος του Απριλίου του 2007 του Stuff Magazine, ο Νέλσον ρωτήθηκε για τις μακριές πλεξούδες του. "Άρχισα να τα κάνω πλεξούδες όταν έγιναν πολύ μακριά και ήταν, μάλλον, στη δεκαετία του '70". Στις 26 Μαΐου του 2010, το Associated Press ανέφερε ότι ο Νέλσον έκοψε τα μαλλιά του και και ο μουσικός δημοσιογράφος του Νάσβιλ, Jimmy Carter, δημοσίευσε μια φωτογραφία στην ιστοσελίδα του, με το Νέλσον χωρίς τις πλεξούδες. Ο Νέλσον ήθελε ένα κούρεμα που να συντηρείται εύκολα και που θα τον βοηθά να παραμένει δροσερός στο σπίτι του στο Μάουι. Τον Οκτώβριο του 2014, οι πλεξούδες του Νέλσον πουλήθηκαν για 37.000 δολάρια σε μια δημοπρασία που έκανε η εταιρεία Waylon Jennings State. Το 1983, ο Νέλσον είχε κόψει τις πλεξούδες του και τις είχε δώσει στο Jennings σαν δώρο κατά τη διάρκεια ενός πάρτι για τον εορτασμό της νηφαλιότητας του Jennings.\nΤο συγκρότημα ηχογραφήσεων και περιοδειών του Νέλσον "The Family" είναι γεμάτο μακροχρόνια μέλη. Η αρχική σύνθεση περιελάμβανε την αδερφή του Bobbie, το ντράμερ Paul English, τον παίκτη αρμόνικας Mickey Raphael, το μπασίστα Bee Spears, τον Billy English (μικρός αδερφός του Paul) και το Jody Payne. Το παρόν σχήμα περιλαμβάνει όλα τα μέλη εκτός από τον Jody Payne που αποσύρθηκε και τον Bee Spears που απεβίωσε το 2011. Το συγκρότημα Willie & Family κάνει περιοδείες στη Βόρεια Αμερική με το πούλμαν Honeysuckle Rose που κινείται με βιοκαύσιμα Bio-Willie. Τα πούλμαν του Νέλσον μετατρέπονταν από την Florida Coach από το 1979. Η εταιρεία έφτιαξε το Honeysuckle Rose Ι το 1983, το οποίο αντικαταστάθηκε μετά από μια σύγκρουση στη Nova Scotia του Καναδά το 1990. Το εσωτερικό διασώθηκε και επαναχρησιμοποιήθηκε στη δεύτερη έκδοση του φορτηγού τον ίδιο χρόνο. Ο Νέλσον άλλαξε πούλμαν το 1996, το 2005 και το 2013, κάνοντας τις τωρινές του περιοδείες με το Honeysuckle Rose V.\n↑ (Αγγλικά) TVGuide.com. willie-nelson-179332/photos/photo/67972.\n↑ 17,0 17,1 17,2 Ανακτήθηκε στις 9 Δεκεμβρίου 2018.\nΕκτός του ότι έχει ηχογραφήσει πάνω από 60 άλμπουμ, ο Νέλσον έχει εμφανιστεί σε πάνω από 30 ταινίες και σειρές. Το υποκριτικό του ντεμπούτο ήταν στην ταινία του 1979, The Electric Horseman, το οποίο ακολουθήθηκε από εμφανίσεις στα Honeysuckle Rose, Thief Και Barbarosa.\nΑνακτήθηκε από "https://el.wikipedia.org/w/index.php?title=Γουίλι_Νέλσον&oldid=8995528"


Σάκης Κατσούλης - τηλεόραση: Η πρώτη του εμφάνιση ως τερματοφύλακας και μοντέλο | Alphafreepress.gr\nalphafreepress.gr / LIFESTYLE / Σάκης Κατσούλης – τηλεόραση: Η πρώτη του εμφάνιση ως τερματοφύλακας και μοντέλο\nΣάκης Κατσούλης - τηλεόραση: Και τερματοφύλακας και μοντέλο\nΕίναι ένα από τα μεγαλύτερα φαβορί και η άρτια αγωνιστική του απόδοση στο Survivor 4, έχει συγκεντρώσει όλα τα βλέμματα πάνω του. Ο λόγος φυσικά για τον Σάκη Κατσούλη, τον παίκτη που απασχολέι τόσο για τις καλές επιδόσεις του στα αγωνίσματα, όσο και για την πολυσυζητημένη σχέση του με την συμπαίκτριά του και πρώην σύντροφό του Μαριαλένα Ρουμελιώτη. Όσο λοιπόν το ενδιαφέρον γύρω από το πρόσωπό του μεγαλώνει, τόσο περισσότερα “διαμαντάκια” από το παρελθόν του ξεθάβονται από πολλές εκπομπές. Η πλειοψηφία των τηλεθεατών θεωρεί ότι ο Σάκης Κατσούλης δεν έχει καμία σχέση με την τηλεόραση και πως ουσιαστικά εμφανίστηκε πρώτη φορά στο γυαλί συμμετέχοντας στο Survivor. Ωστόσο, κάτι τέτοιο δεν ισχύει.\nΤο «Πρωινό» ανακάλυψε ένα απόσπασμα, στο οποίο ο επιχειρηματίας δίνει συνέντευξη στον Αλέξανδρο Πετρίδη, περίπου έναν χρόνο πριν. Σε ρόλο μοντέλου, είχε εμφανιστεί κάνοντας πασαρέλα προωθώντας το μαγαζί ρούχων του. Στην κάμερα είχε πει: «Σε ευχαριστώ πολύ Αλέξανδρε που βρέθηκες στο κατάστημά μας. Είναι μεγάλη μας τιμή. Ήταν ένα βήμα που έπρεπε να κάνω όσον αφορά στην καριέρα μου στο ντύσιμο. Νομίζω ότι το επόμενο βήμα που έπρεπε να γίνει ήταν ένα κεντρικό κατάστημα σε ένα πολύ καλό δήμο όπως είναι το Περιστέρι. Ήταν εξαρχής ο στόχος μας να έχουμε ρούχα ποιοτικά και οι τιμές νομίζω ότι είναι χαμηλότερες από όσο θα έπρεπε να είναι».\nΌταν ο Σάκης ήταν το “αστέρι της Εύβοιας”\nΗ εκπομπή “Ευτυχείτε” ταξίδεψε πιο πίσω στο χρόνο “ξεθάβοντας” ένα απόσπασμα στο οποίο ο Σάκης είχε αναλάβει χρέη τερματοφύλακα στην ομάδα του Παναιγιαλείου πριν από 11 χρόνια. Η εμφάνιση του παίκτη του Survivor στην τηλεόραση τελικά μας πάει χρόνια πίσω και μάλιστα με πολλούς διαφορετικούς ρόλους, από αυτόν του τερματοφύλακα σε αυτόν του μοντέλου – επιχειρηματία. Επισημαίνεται, ότι είναι ένα από τα φαβορί του παιχνιδιού επιβίωσης με τα στατιστικά να τον φέρνουν αυτή τη στιγμή στην πρώτη θέση.


Οικονομικής και Περιφερειακής Ανάπτυξης  - sep4u.gr\n[ΑΕΙ] Οικονομικής και Περιφερειακής Ανάπτυξης Παντείου\nΑ. Η ΔΟΜΗ\nΤο Τμήμα Οικονομικής και Περιφερειακής Ανάπτυξης, που ιδρύθηκε το 1989, προσφέρει εκπαιδευτικό έργο σε προπτυχιακά και μεταπτυχιακό επίπεδο. Ανήκει στην ομάδα των οικονομικών τμημάτων της τριτοβάθμιας εκπαίδευσης και οι πτυχιούχοι του εγγράφονται στο Οικονομικό Επιμελητήριο Ελλάδος. Κάθε χρόνο εισάγονται στο προπτυχιακά πρόγραμμα σπουδών περί τους 170 φοιτητές . Επίσης, κατ’ έτος επιλέγονται το ανώτερο μέχρι 25 πτυχιούχοι για το Πρόγραμμα Μεταπτυχιακών Σπουδών. H εκπαιδευτική και ερευνητική δραστηριότητα του Τμήματος κατευθύνεται σε δύο κύρια επιστημονικά πεδία, καθένα από τα οποία αντιστοιχεί σε ένα από τους δύο Τομείς: τον Τομέα Περιφερειακής Επιστήμης και τον Τομέα Πολιτικής Οικονομίας.\nΜε το Τμήμα συνδέονται δύο Ερευνητικά Πανεπιστημιακά Ινστιτούτα, το Ινστιτούτο Περιφερειακής Ανάπτυξης και το υπό ίδρυση Ινστιτούτο Περιβάλλοντος και Ανθρώπινου Δυναμικού, καθώς και ένα Ερευνητικό Κέντρο, το Κέντρο Οικονομικών Μελετών, τα οποία υποστηρίζουν κυρίως την ερευνητική δραστηριότητα του Τμήματος.\nΒ. Ο ΕΠΙΣΤΗΜΟΝΙΚΟΣ ΠΡΟΣΑΝΑΤΟΛΙΣΜΟΣ\nΤο Τμήμα Αστικής και Περιφερειακής Ανάπτυξης αποσκοπεί στην ευρεία και σε βάθος κατάρτιση στην Οικονομική Επιστήμη με παράλληλη εξειδίκευση σ’ ένα νέο σχετικά επιστημονικό πεδίο, αυτά της Περιφερειακής Επιστήμης. Σε αυτά ενσωματώνονται οι πιο σύγχρονες αντιλήψεις για την οικονομική ανάπτυξη ως ένα κοινωνικά φαινόμενο που εξελίσσεται στο χώρο με ευρύτερες οικονομικές, πολιτικές, κοινωνικές, πολιτιστικές και περιβαλλοντικές διαστάσεις. Συγκεκριμένα, το Τμήμα μας εξασφαλίζει στους πτυχιούχους του τις Θεωρητικές γνώσεις και τα αναλυτικά εργαλεία ώστε να είναι ικανοί να απαντήσουν σε ερωτήματα όπως:\nΤι είναι οικονομικό σύστημα; Τι είναι και πώς λειτουργεί η αγορά; Ποιες οι διαφορές μεταξύ της νεοφιλελεύθερης και της παρεμβατικής οικονομικής πολιτικής και ποιος o ρόλος του κράτους;\nΠοια είναι η επίδραση του χώρου και τον μεγεθών που τον εκφράζουν στη διαδικασία μεγιστοποίησης της κοινωνικής ευημερίας;\nΤι ρόλο παίζουν οι διεθνείς συναλλαγές; Ποιες είναι οι επιπτώσεις της Ευρωπαϊκής ενοποίησης για τη χώρα μας και ευρύτερα;\nΠώς μπορεί να αναδειχθεί ο ρόλος της χώρας μας στην Ευρωπαϊκή Ένωση, στα Βαλκάνια και στην Ανατολική Ευρώπη; Με ποιους τρόπους Θα ενισχυθεί ο διεθνής οικονομικός ρόλος της Αθήνας και της Θεσσαλονίκης.\nΓια ποιους λόγους ορισμένες χώρες είναι αναπτυγμένες και άλλες όχι; Γιατί οι περιφέρειες της χώρας μας δεν είναι εξίσου αναπτυγμένες; Πώς μπορούν να ξεπεραστούν αυτές οι ανισότητες;\nΠώς μπορούν να καταπολεμηθούν τα φαινόμενα του πληθωρισμού και της ανεργίας, της άνισης διανομής του εισοδήματος και της φτώχειας;\nΠώς μπορούν να δημιουργηθούν οι προϋποθέσεις για επαγγελματική σταδιοδρομία, για επενδύσεις, για σπουδές, για υγεία, για πολιτιστική δραστηριότητα στα μικρά αστικά και αγροτικά κέντρα, στις μεγάλες πάλεις και στις περιφέρειες;\nΠοιες οι επιπτώσεις από την επιβολή φορολογικών βαρών και φορολογικών ή άλλων κινήτρων και ποιο ρόλο παίζουν οι τράπεζες και το χρηματιστήριο στην ανάπτυξη της χώρας.\nΥπάρχουν εναλλακτικές αναπτυξιακές δυνατότητες για να αντιμετωπισθεί η υπερσυγκέντρωση πληθυσμού και δραστηριοτήτων στην Πρωτεύουσα; Ποιες πολιτικές πρέπει να εφαρμοστούν για να αναπτυχθούν οι παραμεθόριες, οι νησιωτικές και οι ορεινές περιοχές της χώρας;\nΠοιες είναι οι επιπτώσεις στο Περιβάλλον από την ανάπτυξη και τη συγκέντρωση δραστηριοτήτων και ποιες είναι οι πολιτικές για την προστασία και την ανάπλασή του;\nΠώς αντιμετωπίζεται το φαινόμενο της Αποβιομηχάνισης, που πλήττει σήμερα πολλές περιοχές στη χώρα μας;\nΠοιες είναι οι δυνατότητες ανάπτυξης των παραγωγικών κλάδων της βιομηχανίας της γεωργίας του τουρισμού κλπ και με ποια διαδικασία μπορεί να ενσωματωθεί σ’ αυτούς η σύγχρονη τεχνολογία;\nΠοια είναι η συμπεριφορά και ποιοι είναι οι στόχοι των ιδιωτικών επιχειρήσεων σε σύγκριση με εκείνη των δημόσιων επιχειρήσεων και οργανισμών; Τι ρόλο παίζουν τα μονοπώλια και οι μικρομεσαίες επιχειρήσεις στο οικονομικό γίγνεσθαι;\nΠοιος είναι ο ρόλος της Τοπικής Αυτοδιοίκησης στην αναπτυξιακή διαδικασία; Μπορεί η τοπική αυτοδιοίκηση να έχει δικές της πηγές χρηματοδότησης και να επιδιώκει δικούς της αναπτυξιακούς στόχους;\nΠώς μπορούμε να μετρήσουμε τις οικονομικές ανισότητες μεταξύ κοινωνικών τάξεων, περιφερειών ή χωρών; Με ποιες μεθόδους μπορεί να προβλεφθούν η μελλοντική εξέλιξη και οι ρυθμοί μεταβολής των παραγωγικών, καταναλωτικών, επενδυτικών κλπ. Τάσεων σε μια οικονομία;\nΓ. ΤΟ ΠΕΡΙΕΧΟΜΕΝΟ ΣΠΟΥΔΩΝ\n1. Οι προπτυχιακές σπουδές\nΟ προσανατολισμός του προγράμματος σπουδών του Τμήματος είναι κατά βάση οικονομικός και καλύπτει τους εξής τρεις διδακτικούς άξονες :\nΟ πρώτος εξοικειώνει τους φοιτητές με όλα τα βασικά γνωστικά αντικείμενα της Οικονομικής επιστήμης που διδάσκονται στα σύγχρονα Οικονομικά Τμήματα, όπως: την μικροοικονομική Θεωρία και πολιτική, την μακροοικονομική Θεωρία και πολιτική, τη δημόσια οικονομική, την οικονομική ανάπτυξη, τη νομισματική θεωρία και πολιτική, τη διεθνή οικονομική, την βιομηχανική οικονομική, την αγροτική ανάπτυξη, κλπ.\nΟ δεύτερος εφοδιάζει τους φοιτητές με εξειδικευμένες γνώσεις στα γνωστικά πεδία της Περιφερειακής Επιστήμης, με την ευρεία έννοια, στην οποία περιλαμβάνονται τα αντικείμενα της περιφερειακής οικονομικής πολιτικής, της αστικής ανάπτυξης, της επιλογής τόπου εγκατάστασης οικονομικών δραστηριοτήτων, των μεταφορών, του περιβάλλοντος, της χωροταξίας, της πολεοδομίας, της αστικής και οικονομικής γεωγραφίας, του Θεσμικού πλαισίου της περιφερειακής ανάπτυξης, της τοπικής αυτοδιοίκησης κλπ.\nΟ τρίτος δίνει ιδιαίτερη έμφαση στις ποσοτικές μεθόδους ανάλυσης και έρευνας και αναφέρεται σε γνωστικά αντικείμενα όπως μαθηματικά για οικονομολόγους, στατιστική, οικονομετρία, πληροφορική κλπ., καθώς και άλλες ποσοτικές μεθόδους που έχουν ιδιαίτερη εφαρμογή στην ανάλυση θεμάτων αστικής και περιφερειακής ανάπτυξης.\nΤο πρόγραμμα του προπτυχιακού επιπέδου σπουδών, παρέχει άλλες τις απαραίτητες γνώσεις για επιτυχή συνέχιση των σπουδών σε μεταπτυχιακά επίπεδο, τόσο στο Τμήμα μας όσο και σε οποιοδήποτε άλλο οικονομικά τμήμα της Ελλάδος ή του εξωτερικού.\n2. Οι μεταπτυχιακές σπουδές\nΤο Πρόγραμμα Μεταπτυχιακών Σπουδών θεσμοθετήθηκε το 1993. Το Τμήμα όμως έχει εικοσαετή εμπειρία μεταπτυχιακών σπουδών με φορέα το Ινστιτούτο Περιφερειακής Ανάπτυξης.\nΣτο Πρόγραμμα Μεταπτυχιακών Σπουδών, έχουν ενταχθεί μεταπτυχιακά μαθήματα και ερευνητικές εργασίες που οδηγούν στην απόκτηση γνώσεων και εμπειρίας στα γνωστικά αντικείμενα της περιφερειακής ανάπτυξης και της οικονομικής πολιτικής.\nΤο Πρόγραμμα απονέμει Μεταπτυχιακό Δίπλωμα Ειδίκευσης (M.Sc) και Διδακτορικό Δίπλωμα (Ph.D). Αποτελεί Διεπιστημονικά Πρόγραμμα στο οποίο γίνονται δεκτοί, κατόπιν εξετάσεων, πτυχιούχοι των Πανεπιστημίων και Πολυτεχνείων της χώρας και ισοτίμων του εξωτερικού.\nΔ. ΟΙ ΕΠΑΓΓΕΛΜΑΤΙΚΕΣ ΠΡΟΟΠΤΙΚΕΣ\nΟι πτυχιούχοι του Τμήματος Αστικής και Περιφερειακής Ανάπτυξης έχουν δυνατότητες επαγγελματικής απασχόλησης στον ιδιωτικά και στο δημόσιο τομέα. Εντάσσονrαι στο Οικονομικό Επιμελητήριο Ελλάδος και έχουν όλα τα επαγγελματικά δικαιώματα του επαγγέλματος του οικονομολόγου. Επίσης έχουν δικαίωμα ένταξης στο Σύνδεσμο Ελλήνων Περιφερειολόγων (ΣΕΠ), που κινείται στην κατεύθυνση της κατοχύρωσης της ειδικότητας του περιφερειολόγου σε περιπτώσεις όπως προκηρύξεις ειδικών θέσεων στην Τοπική Αυτοδιοίκrμη και στο Δημόσιο Τομέα, προσδιορισμού ειδικοτήτων για τη σύνθεση των ομάδων μελετών και ερευνητικών έργων κλπ.\nΣτον ιδιωτικό τομέα οι πτυχιούχοι του Τμήματος απασχολούνται ως ανεξάρτητοι μελετητές, ως στελέχη Γραφείων Μελετών σε Θέματα περιφερειακής, τοπικής και κλαδικής ανάπτυξης, ως οικονομολόγοι σε ιδιωτικές επιχειρήσεις κλπ. Στον δημόσιο τομέα απασχολούνται ως στελέχη της Τοπικής Αυτοδιοίκησης (Πρωτοβάθμιας και Νομαρχιακής), της Περιφερειακής Διοίκησης, της Κεντρικής Διοίκησης και των Δημοσίων Επιχειρήσεων και Οργανισμών σε αντικείμενα σχετικά με την ανάπτυξη, τον προγραμματισμό και την πολιτική της Ευρωπαϊκής Ένωσης. Επίσης έχουν δυνατότητες απασχόλησης ως καθηγητές πολιτικής οικονομίας στη δευτεροβάθμια εκπαίδευση.\nΤέλος η ολοκλήρωση του προπτυχιακού και μεταπτυχιακού κύκλου σπουδών του Τμήματος Αστικής και Περιφερειακής Ανάπτυξης ανοίγει ορίζοντες διεκδίκησης Θέσεων εργασίας στο χώρο της Ευρωπαϊκής Ένωσης και των διεθνών οργανισμών που έχουν ως αντικείμενο θέματα ανάπτυξης σε διεθνές, εθνικό, περιφερειακό ή κλαδικό επίπεδο\nΕ. ΤΟ ΠΡΟΓΡΑΜΜΑ ΣΠΟΥΔΩΝ\nΥποχρεωτικά: Περιφερειακή οικονομική πολιτική, Οικονομική αστικών κέντρων, Δημόσια οικονομική: Οικονομικές λειτουργίες του κράτους, Οικονομική ανάπτυξη. Επιλογής: Ιστορία Θεωριών του χώρου, Εισαγωγή στο συνταγματικο δίκαιο, Νομισματική Θεωρία και πολιτική, Σχολές οικονομικής σκέψης Ι, Σχεδιασμός αστικής και περιφερειακής τεχνικής υποδομής, Λογιστική, Περιβαλλοντική ιστορία και πολιτική, Οικονομική περιβάλλοντος.\nΥποχρεωτικά: Περιφερειακή πολιτική της Ευρωπαϊκής Ένωσης, Περιφερειακός προγραμματισμός, Ελληνική οικονομία, Θέματα οικονομικής και κοινωνικής πολιτικής. Επιλογής: Πολιτιστική ανάπτυξη: Διεθνής & Ευρωπαϊκή διάσταση, Πολιτική γης και κατοικίας, Πληροφορική και οικονομία, Θέματα Κλαδικής οικονομικής ανάλυσης, Χωρική ανάλυση υπηρεσιών, Ελληνική περιφερειακή πολιτική, Ειδικά θέματα Μακρο-οικονομικής Θεωρίας και πολιτικής, Χρηματοδότηση έργων υποδομής.\nΑπαραίτητες δεξιότητες στην αγορά εργασίας 407 views


ΤΑ ΜΑΖΕΨΕ Ο ΞΥΔΑΚΗΣ ΣΤΗΝ ΕΡΤ: «Υπερβολικός ο χαρακτηρισμός τριτοκοσμική» – Τώρα… την τιμάει και τη σέβεται! (video) - Triklopodia\nΤΑ ΜΑΖΕΨΕ Ο ΞΥΔΑΚΗΣ ΣΤΗΝ ΕΡΤ: «Υπερβολικός ο χαρακτηρισμός τριτοκοσμική» – Τώρα… την τιμάει και τη σέβεται! (video)\nΜΜΕ. ΠΟΛΙΤΙΚΗ. - 6 Μαρ 2017 - 14:00\n«Σηκώνω τα χέρια ψηλά» με αυτή τη φράση υποδέχθηκε τον Νίκο Ξυδάκη στο στούντιο της ΕΡΤ ο παρουσιαστής της πρωινής εκπομπής της δημόσιας τηλεόρασης. «Τριτοκοσμική ΕΡΤ, δεν διάβασα άλλο» προσέθεσε.\n«Εκεί βρίσκεται η απάντηση» ξεκίνησε την τοποθέτησή του ο κοινοβουλευτικός εκπρόσωπος του ΣΥΡΙΖΑ κι επιχείρησε να παρουσιάσει το πλαίσιο της συζήτησης στην οποία συμμετείχε στο 2ο οικονομικό φόρουμ των Δελφών.\n«Είδα ένα βίντεο από το youtube στην ΕΡΤ κι εκεί είπα (την επίμαχη φράση, τραγική)» δικαιολογήθηκε. «Ο χαρακτηρισμός (τριτοκοσμική) μπορεί να είναι υπερβολικός» συνέχισε. λίγο αργότερα προσέθεσε και τον χαρακτηρισμό «ακραία».\nΑποδέχθηκε, πάντως, λάθη στον νόμο επαναλειτουργίας της, καθώς δουλεύει σαν δημόσια υπηρεσία Δευτέρα με Παρασκευή από τις 9πμ μέχρι τις 5μμ. Στα επόμενα λεπτά της παρουσίας του στο στούντιο της ΕΡΤ αποδέχθηκε σχεδόν στωικά τη βροχή των επικριτικών ερωτημάτων.\nΌπως συμβαίνει σε αυτές τις περιπτώσεις και το συνηθίζουν τα κυβερνητικά στελέχη πέρασε στην «αντεπίθεση» κατηγορώντας τους δημοσιογράφους πως… κάνουν δημοσιογραφία της μίας λέξης.\nΟ κ. Ξυδάκης εξέφρασε και το παράπονό του γιατί δεν του ζήτησε κανείς εξηγήσεις πριν δεχθεί επιθέσεις. «Και με τον Διονύση Τσακνή μίλησα αφού είχε βγάλει την ανακοίνωση» αποκάλυψε.\n«Τιμώ και σέβομαι την ΕΡΤ» κατέληξε και η συνέντευξη ολοκληρώθηκε με το πλάνο του πρώην υπουργού να βγάζει βιαστικά το μικρόφωνο.


ΛΕΩΝ ΗΜΕΡΗΣΙΟ ΩΡΟΣΚΟΠΙΟ 21-2-2018\nΑρχική σελίδα Ωροσκόπιο Ημερήσιο Ωροσκόπιο Λέων Ημερήσιο Ωροσκόπιο 21-2-2018\nΛέων Ημερήσιο Ωροσκόπιο 21-2-2018\n<p>Μια εξαιρετική ημέρα για τα οικονομικά σας, που όμως σας βρίσκει στεναχωρημένους για άλλα ζητήματα. Έχετε και μεγάλη εύνοια από την τύχη. Είστε από τους λίγους που ό,τι πιάνετε αυτήν την περίοδο γίνετε χρυσός! Τολμήστε καινούρια ανοίγματα, με σύνεση βέβαια. Δώστε στον εαυτό σας αυτά που αξίζει, έχει έρθει ο καιρός σας.\nΚριός Ημερήσιο Ωροσκόπιο 19-8-2015\nΠροτιμήστε να κάνετε συγκρατημένες και προσεκτικές κινήσεις, τόσο σε θέματα καριέρας, όσο και σε οικονομικά ζητήματα. Κάποια σχέδιά σας...


Λοιπές παροχές | ΤΕΑ ΥΠΟΙΚ\nΔιακομιδή με ασθενοφόρο (εντός δικτύου)\nΔωρεάν μεταφορά με ασθενοφόρο (εντός νομού Αττικής και Νομού Θεσσαλονίκης) σε περίπτωση εισαγωγής (νοσηλείας) λόγω επείγοντος περιστατικού για Ευρωκλινική Αθηνών, Ευρωκλινική Παίδων και Γενική Κλινική Θεσσαλονίκης. Σε περίπτωση μη εισαγωγής, έκπτωση 50%. Δωρεάν μεταφορά με ασθενοφόρο, για επείγοντα περιστατικά που χρήζουν νοσηλείας στις Κλινικές του Ομίλου ΒΙΟΚΛΙΝΙΚΗΣ Αθηνών-Θεσσαλονίκης-Πειραιά για Αττική και Θεσσαλονίκη.\n30€ ανά ημέρα νοσηλείας (όταν προηγηθεί εκκαθάριση με τον Κύριο Φορέα Ασφάλισης και έπειτα με Ασφαλιστική Εταιρία) με μέγιστο ετήσιο όριο τις δέκα (10) ημέρες.\nΑπό την 1η έως την 5η ημέρα: επίδομα 35€\nΑπό την 6η έως την 10η ημέρα: επίδομα 30€\nΑπό την 11η έως την 150η ημέρα: επίδομα 25€\nΧορηγείται επίδομα 500 € ανά μαστό λόγω μαστεκτομής μετά από διάγνωση καρκίνου.\nΤο ΤΕΑ-ΥΠΟΙΚ δεν συμμετέχει σε σχετικές με την αποκατάσταση μαστού δαπάνες νοσηλείας που πραγματοποιήθηκαν είτε εντός είτε εκτός Δικτύου.\nΧορήγηση του 50% του ημερήσιου Νοσοκομειακού Επιδόματος που ισχύει κάθε φορά (ήτοι 15€), για νοσηλεία σε κέντρα αποκατάστασης με την προϋπόθεση ότι η παροχή θα δίνεται για σοβαρή ασθένεια, ύστερα από ιατρική γνωμάτευση Διευθυντή κλινικής Νοσοκομείου, θα χορηγείται μετά την 30η ημέρα νοσηλείας και μέχρι την 150η και θα καλύπτει ποσά (μέχρι του ορίου του επιδόματος) που δεν καλύπτει ο ΚΦΑ.\nΣυμμετοχή στην δαπάνη, με ανώτατο όριο το 50% του ποσού που έχει καλύψει ο Κύριος Φορέας Ασφάλισης. Εάν ο Κύριος Φορέας Ασφάλισης απορρίψει την δαπάνη τότε δεν συμμετέχει ούτε το ΤΕΑ-ΥΠΟΙΚ στα έξοδα της αγοράς τους.\nΔείτε εδώ τη λίστα των προσθετικών μελών και εξαρτημάτων τα οποία καλύπτει το Ταμείο με βάση τους ως άνω όρους.


«The next Wrangler», μια εκδοχή του κλασικού Jeep από Arjun Kurunji – FEELERS\n18 Μαΐου, 2022 17 Μαΐου, 2022 Lifestyle\n. Διατήρησε τα χαρακτηριστικά που είναι σήμα κατατεθέν του Jeep Wrangler. «Το Jeep δεν είναι τίποτα χωρίς τη στιβαρή όψη. Αυτό (που σχεδίασα) είναι ένας ιδεασμός στην κατεύθυνση της παλιάς όψης με νέα προσέγγιση» υπογραμμίζει .\nΟ Arjun Kurunji εργάζεται στη με έδρα το Νέο Δελχί αυτοκινητοβιομηχανία Maruti Suzuki India. Η αγάπη του για ντιζάιν αυτοκινήτων τον έχει οδηγήσει στην αναζήτηση παρόμοιων επανερμηνειών φημισμένων μοντέλων, ιδιαιτέρως μοντέλων της Aston Martin και της Peugeot.


cinema: Από τα νεανικά χρόνια του Τζένγκις Χαν στη σφαγή του Κατίν\nΑπό τα νεανικά χρόνια του Τζένγκις Χαν στη σφαγή του Κατίν\n21o Πανόραμα Ευρωπαϊκού Κινηματογράφου\n«Maitresse» του Μπαρμπέτ Σρεντέρ\n* «Η καλύτερη παρέα» του Ρόμπερτ Ολτμαν, με τους: Μέριλ Στριπ, Γούντι Χάρελσον, Κέβιν Κλάιν, Τόμι Λι Τζόουνς («Δεύτερη ευκαιρία»). Με αφορμή την τελευταία μετάδοση μιας πολύχρονης μουσικής ραδιοφωνικής εκπομπής, ο Ολτμαν, στο «κύκνειο άσμα» του, φτιάχνει μια ταινία με τρυφερότητα, χιούμορ, αλλά και ποιητική διάθεση. Υποτιμημένη όταν πρωτοκυκλοφόρησε η ταινία, είναι αντάξια των άλλων ταινιών του δημιουργού του «Νάσβιλ» και του «Παίκτη» (5 μ.μ.).\n* «Στην πόλη της Σίλβια» του Χοσέ Λουίς Γκέριν, με την Πιλάρ Λοπέζ ντε Αγιάλα (αβάν-πρεμιέρ).\nΑπό το Φεστιβάλ της Βενετίας έρχεται η ιστορία αυτή ενός ρομαντικού έρωτα, με φόντο το σύγχρονο Στρασβούργο, δοσμένη σχεδόν σαν βουβή ταινία, με τον ήρωα να ανακαλύπτει, στο πρόσωπο μιας άγνωστης, τη γυναίκα που είχε αγαπήσει πριν από μερικά χρόνια. Ταινία χαμηλών τόνων, με την πόλη να παίζει σημαντικό ρόλο στην εξέλιξη της ιστορίας και με την Πιλάρ Λοπέζ ντε Αγιάλα να φτιάχνει το φωτεινό πορτρέτο της νεαρής μυστηριώδους γυναίκας (7.30 μ.μ.)\n* «Mongol» του Σεργκέι Μποντρόφ με τον Τατανόμπου Ασάνο (αβάν-πρεμιέρ).\nΗ ιστορία ενός νεαρού, μοναχικού πολεμιστή, στον 13ο αιώνα, που καταφέρνει να συνενώσει και να εκσυγχρονίσει τις διάφορες μογγολικές φυλές και ν' αποκτήσει σταδιακά δύναμη για να μετατραπεί στον γνωστό Μογγόλο πολεμιστή Τζένγκις Χαν. Με μια σειρά από δραματουργικά ενδιαφέροντα επεισόδια (από εντυπωσιακές βίαιες μάχες και σφοδρούς έρωτες μέχρι συγκρούσεις και προδοσίες ανάμεσα σε αδέρφια) και χρησιμοποιώντας διάφορα φολκλορικά στοιχεία, ο Μποντρόφ σκιαγραφεί το πορτρέτο ενός ανθρώπου εντελώς διαφορετικού από εκείνο του συνηθισμένου «τρομερού βάρβαρου» που ξέραμε μέχρι πρόσφατα, μέσα από μια ταινία επικών διαστάσεων, ταυτόχρονα πετυχαίνοντας μια δυνατή ερμηνεία από τον Ιάπωνα Τατανόμπου Ασάνο στον ρόλο του νεαρού, συμπαθητικού Τζένγκις Χαν (9.15 μ.μ.).\n*«Maitresse» του Μπαρμπέτ Σρεντέρ, με τους: Ζεράρ Ντεπαρντιέ, Μπουλ Οζιέ («Σεξ και έρωτας στον κινηματογράφο»).\nΜια τολμηρή, ιδιαίτερα παραστατική στις ερωτικές σκηνές της (χωρίς όμως ποτέ να γίνεται πορνογραφική) γαλλική ταινία, με τον Ντεπαρντιέ στον ρόλο του διαρρήκτη Ολιβιέ, που εισβάλλει στο σπίτι της Αριάν, μιας επαγγελματία «αφέντρας» -dominatrix- (μια πολύ όμορφη Μπουλ Οζιέ, αινιγματική και σκληρή, ιδιαίτερα στον ρόλο της αφέντρας), για να καταλήξει στο κρεβάτι της στο ισόγειο, και να δουλεύει γι' αυτήν στο γεμάτο αλλόκοτα σεξουαλικά αντικείμενα υπόγειό της, βοηθώντας την στα σαδομαζοχιστικά «παιχνίδια» με διάφορους πρόθυμους πελάτες, μερικοί από τους οποίους, όπως έγινε γνωστό αργότερα, ήταν αληθινοί πελάτες! Ο Σρεντέρ καταγράφει με το μάτι του ψυχρού παρατηρητή τις δυο διαφορετικές όψεις του κόσμου μας - τη φυσιολογική και τη βέβηλη, «τερατώδη» πλευρά του, καθώς και τη διττότητα του ανθρώπινου χαρακτήρα, συνδυάζοντας το κωμικό με το τρομακτικό, αποκαλύπτοντάς μας, πίσω από τις, συχνά οδυνηρές, υλοποιήσεις των φαντασιώσεων των πελατών της Αριάν, μιαν άλλη, σκοτεινή εικόνα του σύγχρονου Παρισιού (11.45 μ.μ.).\n«Mongol» του Σεργκέι Μποντρόφ\n* Μικρού μήκους ταινίες (των σπουδαστών του New York College).\nΠρόγραμμα με 9 ταινίες των σπουδαστών της Σχολής: «Τύχη» της Μαρίας Μόσχα Καρατζόγλου, γύρω από μια γυναίκα, που σαν δεύτερη Πηνελόπη, περιμένει στωικά να της χαμογελάσει η τύχη. «Κέικ» της Ελιάνα Αμπραβανέλ, η διαφορετική εικόνα μιας γυναίκας όπως τη βλέπουν ο σύζυγος και ο γιος της. «Στοίχημα αγγέλων» του Χρήστου Ζαχαράκη, με πρωταγωνιστή ένα νεαρό που, έχοντας κάνει καταχρήσεις, έχει διάφορες παραισθήσεις. «Miraya» του Γιώργου Μακρή, γύρω από τις φαντασιώσεις μιας μοναχικής γυναίκας. «Μικαέλα» του Γιάννη Δαμόπουλου. Τα αδιέξοδα και η καθημερινή, βίαιη ζωή μιας γυναίκας που προσπαθεί να αλλάξει ζωή.\n«Φαντάσματα» του Αγγελου Αλετρά, γύρω από τους ρόλους του παρατηρητή και του υπό παρακολούθηση άντρα που αρχίζουν να ανατρέπονται. «Unitas» του Κωστή Μπασογιάννη. Η διαφορετική ζωή των ανθρώπων του περιθωρίου στο ξακουστό λιμάνι Unitas. «10 λεπτά» του Αλέξανδρου Λεονταρίτη. Η συνηθισμένη μέρα του διευθυντή μιας διαφημιστικής εταιρείας ανατρέπεται όταν μαθαίνει ότι του μένουν δέκα λεπτά ζωής. «Η επιγονατίδα» του Γιώργου Κανόνη. Ενας μεσήλικας άντρας βρίσκει τρόπο να πραγματοποιήσει ένα παιδικό του όνειρο (6 μ.μ.).\n* «Πρωινή περίπολος» του Νίκου Νικολαΐδη, με τους Μισέλ Βάλεϊ και Τάκη Σπυριδάκη.\nΗ ελληνική «επόμενη μέρα». Ενας άντρας και μια γυναίκα, μοναδικοί διασωθέντες σε μια ολοκληρωτικά κατεστραμμένη πόλη, έρχονται αντιμέτωποι με την «πρωινή περίπολο» που έχει στόχο της την εξόντωση όλων των επιζώντων (7.30 μ.μ.).\n*«Τυφλό κτήνος» (Blind Beast) του Γιασούζο Μασιμούρα.\nΕνας τυφλός γλύπτης απάγει ένα νεαρό μοντέλο και την κρατάει αιχμάλωτη στο σπίτι του -μια αποθήκη που έχει μετατρέψει σε ναό αφιερωμένο στις αισθήσεις και την οποία μοιράζεται με τη μητέρα του. Ταινία που διεισδύει στις πιο κρυφές και σκοτεινές πλευρές του ανθρώπινου μυαλού, εξετάζοντας τις πιο ακραίες σεξουαλικές υπερβάσεις και χρησιμοποιώντας μια εικαστικά λαμπρή γραφή, που αντλεί από τις εικαστικές τέχνες. Μια σκληρή και σαδιστική, ταυτόχρονα πανέμορφη ταινία, από τις κλασικές του ιαπωνικού «softcore» (9.30 μ.μ.).\n*«Container» του Λούκας Μούντισον. Μια γυναίκα αφηγείται ενώ ένας χοντρός transexual περιφέρεται φορώντας μια ξανθιά περούκα και μια κοκαλιάρα γυναίκα πλένει ραβιόλια, μέσα από αποκαλυπτικές εικόνες της σύγχρονης, άλλοτε τρομακτικής (κοινωνικού χάους αλλά και πυρηνικών καταστροφών - βλέπε Τσερνομπίλ), άλλοτε πορνογραφικής, κοινωνίας μας. Η μοναξιά και η απόγνωση δοσμένα μέσα από μια πρωτοποριακή, προκλητική ταινία, μαζί με το\n* «Crazed Fruit» του Κο Νακαχίρα.\n«Κατίν» του Αντρέι Βάιντα\nΤαινία που σόκαρε τη μεταπολεμική ιαπωνική κοινωνία, σκιαγραφώντας τολμηρά μια νέα γενιά η οποία ενδιαφέρεται μόνο για το κυνήγι ηδονιστικών εμπειριών μέσω του σεξ και του αλκοόλ. Σκηνοθετημένη από έναν από τους πιο σημαντικούς εκπροσώπους του ιαπωνικού «νέου κύματος» (11.15 μ.μ.).\n* «Sweet Movie» του Ντούσαν Μακαβέγιεφ, με τους: Καρόλ Λορ Αννα Προυκνάλ, Πιέρ Κλεμαντί.\nΗ σεξουαλική απελευθέρωση ιδωμένη από τον Σέρβο Ντούσαν Μακαβέγιεφ, μέσα από μια ταινία προκλητική, αισθησιακή, με μπόλικο χιούμορ αλλά και με σκατολογικές σκηνές, ταινία που συνδυάζει το σεξ με τον Μαρξ και την επανάσταση, ταυτόχρονα ύμνος στην ομορφιά του σεξ (6 μ.μ.).\n* «Piano solo» του Ρικάρντο Μιλάνι, με τους: Κιμ Ρόσι Στιούαρτ, Τζασμίν Τρίνκα, Μικέλε Πλασίντο.\nΗ αληθινή ιστορία του Λούκας Φλόρες, ενός ιδιοφυούς Ιταλού μουσικού της τζαζ, ο οποίος δεν μπορεί να αντιμετωπίσει τα φαντάσματα του παρελθόντος. Οι εμπειρίες της παιδικής του ηλικίας -ιδιαίτερα ένα ταξίδι του στην Αφρική και ο τραγικός θάνατος της μητέρας του- στάθηκαν έμπνευση για τη δημιουργία της εκπληκτικής, ακαταμάχητης μουσικής του που τον έκανε διάσημο στην Ιταλία αλλά και στον διεθνή χώρο της τζαζ (έπαιξε μαζί με θρύλους της τζαζ, όπως ο Τσετ Μπέικερ και ο Ντέιβ Χόλαντ). Η ταινία καταγράφει τόσο τα λαμπρά χρόνια της εκπληκτικής καριέρας του, τον έρωτά του για μια γυναίκα, μέχρι τα βασανιστικά χρόνια που ακολούθησαν, οδηγώντας τον στο κατώφλι της τρέλας. Με ήρεμο, ακριβολόγο ρυθμό, με ένα στιλ που κυλάει άνετα, με τους ηθοποιούς να ζουν κυριολεκτικά τους ρόλους τους (ιδιαίτερα ο Κιμ Ρόσι Στιούαρτ, που ερμηνεύει με ξεχωριστή ευαισθησία τον βασανισμένο τζαζίστα), ο Ρικάρντο Μιλάνι φτιάχνει μια ευχάριστη, συγκινητική παραβολή για τη ζωή, την ομορφιά και τις αρχές της (8.15 μ.μ.).\n*«Κατίν» του Αντρέι Βάιντα. Η σφαγή περισσότερων από 15 χιλιάδες Πολωνών αξιωματικών στο δάσος του Κατίν, στη διάρκεια του Β' Παγκόσμιου Πολέμου, από τους Σοβιετικούς, με εντολή του Στάλιν, είναι το θέμα της συγκλονιστικής αυτής, επικής ταινίας του Αντρέι Βάιντα («Στάχτες και διαμάντια», «Κανάλ», «Η γη της επαγγελίας», «Δαντών»). Με βάση ένα μυθιστόρημα του Αντρέι Μουλάρτσικ, επιστολές και ημερολόγια των ίδιων των στρατιωτικών αλλά και αφηγήσεις συγγενών των θυμάτων, με σκηνές που συγκλονίζουν με την αλήθεια αλλά και τη φρίκη τους και με λεπτομέρεια στην ανάπλαση της περιόδου, ο Βάιντα έφτιαξε τη συγκινητική, αποκαλυπτική αυτή ταινία - αποκατάσταση ενός ιστορικού γεγονότος για το οποίο οι Σοβιετικοί κατήγγελλαν τους ναζί, ταυτόχρονα καταγγελία του απάνθρωπου σταλινικού καθεστώτος (10.15 μ.μ.).\n* «Η νύχτα με τη Σιλένα» του Δημήτρη Παναγιωτάτου, με τους: Αντώνη Καφετζόπουλο, Εύα Βλαχάκου, Μάγδα Μαυρογιάννη.\n«Piano solo» του Ρικάρντο Μιλάνι\nΗ γνωριμία ενός άντρα με μια μπαργούμαν τον σπρώχνει σ' ένα παιχνίδι αισθησιακών παραισθήσεων όταν νιώθει να τον κυριεύει το πάθος της ηδονοβλεψίας. Ο Παναγιωτάτος αναμιγνύει με δεξιοτεχνία και φαντασία την ατμόσφαιρα του φανταστικού με την ατμόσφαιρα του φιλμ νουάρ, δημιουργώντας μια ταινία που σε γοητεύει με την εικαστική ομορφιά της (6 μ.μ.).\n* «Γωνία Αρμπάτ και Μπουμπουλίνας» του Μάνου Ζαχαρία. Γυρισμένη στη Σοβιετική Ενωση, στη διάρκεια της ελληνικής δικτατορίας, η ταινία του Ζαχαρία (σκηνοθέτη που θα τιμηθεί με το Ειδικό Βραβείο του Πανοράματος) είναι ένα ξεχωριστό έργο στο οποίο διασταυρώνονται η μνήμη, το αίσθημα της ευθύνης, ατομικής και συλλογικής, αλλά και δύο λαοί μέσα από το πάθος των δυο ηρώων που τους αντιπροσωπεύουν, του Ελληνα σκηνοθέτη Μέμου και της Ρωσίδας δημοσιογράφου Ξένιας, που ερωτεύονται, όταν, για επαγγελματικούς λόγους, συναντιούνται. Μέσα από αφηγήσεις και φλας μπακ του κεντρικού ήρωα, παρακολουθούμε τηνσύγχρονη ελληνική Ιστορία, την Κατοχή και την Αντίσταση, μέσα από καλοστημένα επεισόδια συγκρούσεων, διαδηλώσεων και πράξεων αντίστασης, γεμάτα ένταση και συγκίνηση (7.45 μ.μ.).\n* «Η γνωριμία της σάρκας» του Νίκολας Ρεγκ, με τους: Αρτ Γκαρφάνκελ, Τερέζα Ράσελ, Χάρβεϊ Καϊτέλ.\nΟι θυελλώδεις ερωτικές σχέσεις μιας γυναίκας και το πρόβλημα του αλκοολισμού της καθώς και η αποξένωση από τον σύζυγό της δίνονται μέσα από διάφορα φλας μπακ, ενώ η γυναίκα νοσηλεύεται στη Βιέννη και ένας αστυνομικός ανακρίνει τον εραστή της. Ο Ρεγκ αναμιγνύει έντεχνα το θρίλερ με το σκοτεινό δράμα και το φιλμ νουάρ με το αισθησιακό στοιχείο, για να μας προσφέρει μια από τις πιο έντονα ερωτικές ταινίες. Η Τερέζα Ράσελ είναι έξοχη στον ρόλο της παθιασμένης, αισθησιακής γυναίκας (9.30 μ.μ.).\n* «Πίτερ Ιμπετσον» του Χένρι Χάθαγουεϊ, με τους: Γκάρι Κούπερ, Αν Χάρντινγκ.\nΕνα αγόρι κι ένα μικρό κορίτσι ορκίζονται αιώνιο έρωτα. Η τύχη τούς χωρίζει για να συναντηθούν χρόνια αργότερα όταν εκείνη έχει παντρευτεί κι ο έρωτάς τους ξαναφουντώνει. Οταν εκείνος (ένας νεαρός, επιβλητικός Γκάρι Κούπερ) οδηγείται στη φυλακή για ανθρωποκτονία (σκότωσε τυχαία τον σύζυγό της), οι εραστές «συνεχίζουν» τις ερωτικές συναντήσεις τους μέσα από τα καθημερινά τους όνειρα. Η ακαταμάχητη δύναμη του έρωτα, ο «τρελός έρωτας» (l' amour fou), που υμνούσαν οι σουρεαλιστές (από τον Μπρετόν ώς τον Μπουνιουέλ), είναι το θέμα της σπάνιας αυτής ταινίας. Από τις πιο όμορφες και συγκινητικές ταινίες του αμερικανικού κινηματογράφου -ταινία με σημαντική θέση στο κλασικό βιβλίο «Ερωτας και ερωτισμός στον κινηματογράφο» του Αδωνι Κύρου (11.45 μ.μ.). *\nΔύο επικές ταινίες, η συγκλονιστική «Κατίν» του Πολωνού σκηνοθέτη Αντρέι Βάιντα, γύρω από τη σφαγή χιλιάδων Πολωνών αξιωματικών στη διάρκεια του Β' Παγκόσμιου Πολέμου, και η επικών διαστάσεων «Mongol» του Ρώσου Σεργκέι Μποντρόφ, γύρω από τα νεανικά χρόνια του Τζένγκις Χαν, είναι ανάμεσα στις νέες ταινίες που προβάλλονται αυτό το Σαββατοκύριακο στο πλαίσιο του 21ου Πανοράματος Ευρωπαϊκού Κινηματογράφου της «Ε». Στο πλούσιο πρόγραμμα του μεγάλου Ευρωπαϊκού Φεστιβάλ της Αθήνας, οι θεατές θα έχουν ακόμη την ευκαιρία να δουν αρκετές νέες ταινίες καθώς και άλλες, εξαιρετικές ταινίες, στα διάφορα αφιερώματα του Πανοράματος. Από τις νέες ταινίες ξεχωρίζουν η ιταλική «Piano solo» του Ρικάρντο Μιλάνι και «Στην πόλη της Σίλβια» του Ισπανού Χοσέ Λουίς Γκέριν. Ξεχωριστό είναι το ενδιαφέρον μιας σειράς σπάνιων ταινιών στο μεγάλο αφιέρωμα «Σεξ και έρωτας στον κινηματογράφο», με ιδιαίτερα επίμαχες ταινίες που στην εποχή τους προκάλεσαν προβλήματα με τη λογοκρισία, πολλές από τις οποίες προβάλλονται για πρώτη φορά: από την περιβόητη «Maitresse» του Μπαρμπέτ Σρεντέρ μέχρι το «Container» του Λούκας Μούντισον και την κλασική, αν και σπάνια, ύμνο στον «τρελό έρωτα» ταινία, «Πίτερ Ιμπετσον» του Χένρι Χάθαγουεϊ.


- ΓνωμοΔοτηση -: Να είναι η Ελλάδα δυνατή, για μας και τα παιδιά μας.\nΝα είναι η Ελλάδα δυνατή, για μας και τα παιδιά μας.\nΗ Ελλάδα, των άμυαλων πολιτικών\nπερί πολλών τυρβάζει,\nόλοι πουλάμε από μαγκιά,\nκανείς δεν αγοράζει.\nΤης κρίσης οι πολιτικοί,\nχάρες απ' τους θεσμούς ζητούν.\nΑντί να μεθοδεύουνε\nταλαιπωρούνε τον "λαό"\nμε χίλιες δυο προφάσεις.\nΧρηματολάγνοι οι θεσμοί,\nδεν θέλουν να χαρίσουν,\nαυτά που μας δανείσανε,\nγια να τα οικονομήσουν.\nΚι εμείς οι αθεόφοβοι,\nαντί για οικονομία,\nζητούμε πίσω τη δραχμή,\nσαν μόνη σωτηρία.\nΤο θέμα δεν είναι το ευρώ,\nούτε η δραχμή είναι η λύση,\nτο θέμα είναι η διαχείριση,\nανθρώπων και χρημάτων.\nΑς έρθει ο πολιτικός,\nο νοικοκύρης, ο σωστός,\nαυτός που λέει αλήθειες,\nνα πείσει τον "λαό",\nνα αλλάξει τις συνήθειες.\nΑτίθασος ο Έλληνας\nΌτι ψηφίζει κόμματα\nκι όχι για την Ελλάδα.\nΑς έρθει μέρα που όλοι μας\nμία να έχουμε έγνοια.\nΝα είναι η Ελλάδα δυνατή,


ΖΩΗ ΜΑΣ ΜΙΑ ΒΟΛΤΑ#007 | MEGA TV\nΖΩΗ ΜΑΣ ΜΙΑ ΒΟΛΤΑ#007\nΠερίληψη: Οι έντονοι καυγάδες του Νίκου και της Αλεξάνδρας δεν βοηθούν καθόλου την κατάσταση. Η Αλεξάνδρα και ο Μιχάλης προσπαθούν να ζήσουν τον έρωτά τους σε μια καμπάνα του ξενοδοχείου Λαγονήσι. Ο καιρός περνάει και η σχέση τους γίνεται ιδιαίτερα έντονη. Ο Μιχάλης προσπαθεί να φύγει από τη δουλειά του ζιγκολό, αλλά δεν τα καταφέρνει. Η ‘Αννα αποφασίζει να πάει στην Αθήνα. Εκεί βρίσκει τον Γιάννη και τον Πέτρο και αποφασίζουν να μείνουν όλοι μαζί. Ο Γιάννης όπως πάντα κρατάει μέσα του τα πραγματικά συναισθήματα που τρέφει για την ‘Αννα. Κάτι θα αλλάξει για πάντα τη ζωή της Αλεξάνδρας. Η απρόσμενη εγκυμοσύνη της…


Αναδημοσιεύσεις Σελίδα 303 από 401 - Commonality\nπρος το παρόν, είναι εξαιρετικά δύσκολο να φανταστούμε ότι στις 2 Οκτωβρίου, έπειτα από όλα όσα συμβαίνουν, θα μπορέσουν να ξαναχτιστούν οι γέφυρες που βομβαρδίστηκαν την τελευταία πενταετία. Χρειάζεται θάρρος και σοβαρότητα. Είναι κι ένα άλλο χαρακτηριστικό που λείπει αυτή τη στιγμή από τους κυβερνώντες στην Ισπανία και στην Καταλονία: να είναι ικανοί να βλέπουν πέρα από τον ορίζοντα και να μη σκέφτονται μόνο τις επόμενες εκλογές.\nΠερισσότεροι από 183.000 Αμερικανοί πέθαναν από υπερβολική δόση συνταγογραφημένου οπιούχου φαρμάκου από το 1999 μέχρι το 2015. Ο αριθμός των θανάτων έχει υπερ-τετραπλασιαστεί σε ετήσια βάση στο ίδιο διάστημα, σύμφωνα με το αμερικανικό Κέντρο για τον Έλεγχο και την Πρόληψη. Η κυβερνητική υπηρεσία εκτιμά ότι σχεδόν 2,6 εκατομμύρια άνθρωποι είναι τώρα εθισμένοι σε φάρμακα-παράγωγα της οπιούχας παπαρούνας\nΟι διώξεις και η μαζική φυγή των μουσουλμάνων Ροχίνγκια της Μιανμάρ παίρνει πλέον τα χαρακτηριστικά γενοκτονίας, σύμφωνα με τις ανθρωπιστικές οργανώσεις. Από τις 25 Αυγούστου 146.000 Ροχίνγκια έχουν εξαναγκαστεί σε εκτοπισμό, ενώ εκατοντάδες είναι οι δολοφονίες πολιτών από τον κυβερνητικό στρατό. Πηγές διεθνών μέσων μιλούν για 800 νεκρούς, αλλά η πρόσβαση δημοσιογράφων και διεθνών ομάδων στην περιοχή είναι απαγορευμένη από την κυβέρνηση της χώρας. Οι Ροχίνγκια, η πιο «διωκόμενη μειονότητα στον κόσμο», όπως έχουν χαρακτηριστεί, εξαναγκάζονται σε ένα επικίνδυνο ταξίδι προς το Μπαγκλαντές, ενώ η ηγέτης της χώρας Αούνγκ Σαν Σούου Κι, βραβευμένη άλλοτε με το Νόμπελ Ειρήνης, αρνείται να καταδικάσει τις θηριωδίες του στρατού και να αναγνωρίσει τις διώξεις της μειονότητας. H Mιανμάρ επιχειρεί να παρουσιάσει τη δράση του στρατού ως εύλογη απάντηση σε ομάδες ανταρτών που δρουν στο Ρακίν, την περιοχή όπου ζουν οι Ροχίνγκια.\nΕρώτηση προς τους αρμόδιους υπουργούς για την ιατρική χρήση της κάνναβης αλλά και για το αν υπάρχει η πρόθεση να αξιοποιηθεί αναπτυξιακά το φυτό, κατέθεσαν βουλευτές του ΣΥΡΙΖΑ.\nΩς Πανελλαδικό Δίκτυο Φορέων “Stop TTIP CETA TiSA” αγωνιζόμαστε σε εθνικό και ευρωπαϊκό επίπεδο. Σε συνεργασία με το ευρωπαϊκό κίνημα συγκεντρώνουμε υπογραφές αυτοδιοικητικών και κοινωνικών φορέων στο κοινό μας ευρωπαϊκό υπόμνημα που αφορά εννέα βήματα για την απόρριψη νεοφιλελεύθερων ρυθμίσεων το οποίο θα καταθέσουμε έως το τέλος του 2017 στα 28 εθνικά κοινοβούλια, στην Ευρωπαϊκή Επιτροπή και στο Ευρωκοινοβούλιο\nΣτα βιβλία του για το SPD (7), ο πολιτικός επιστήμονας Φραντς Βάλτερ περιέγραψε την αργή ιδεολογική και κοινωνική διολίσθηση ενός κόμματος του προλεταριάτου προς το «νέο κέντρο». Κατά τα γραφόμενά του, το κόμμα αυτό δεν έχει πλέον «σοσιαλιστικό σκοπό». Ο Σουλτς έχει συχνά επικριθεί για την υπερβολική εγγύτητά του με τον πρόεδρο της Επιτροπής, τον φιλελεύθερο Ζαν-Κλωντ Γιουνκέρ. Εν όψει των εκλογών, έδειξε διατεθειμένος να κάνει μια ελαφρά στροφή προς τα αριστερά, χωρίς όμως να έχει διακηρύξει τη ρήξη με το παρελθόν.\nΟ εθνικισμός τελικά, δεν αφορά εκείνους που διαθέτουν χρήματα και εξουσία. Είναι κατάλληλος για τις ακαδημαϊκά απαίδευτες, εξαθλιωμένες μάζες, για τους πολλούς. Θυμίζει κάπως, μία από τις ιστορικές ρήσεις του Φρειδερίκου του Μεγάλου, του επιστήθιου φίλου του Βολταίρου, ο οποίος, φέρεται να είπε κάποτε: «Η δεισιδαιμονία, είναι μια απάτη, αλλά, αυτή η απάτη στους λαούς πρέπει να διαιωνίζεται!»


ζεστό μπαλόνι τατουάζ είναι έξω από αυτόν τον κόσμο καταπληκτικό - Σχέδια Τατουάζ | Νοέμβριος 2020\nΤα τατουάζ μπαλονιού με ζεστό αέρα είναι τα καλύτερα. Γιατί; Επειδή ένα μπαλόνι θερμού αέρα μπορεί να είναι πιο δημιουργικό από ό, τι νομίζετε. Δείτε τα αγαπημένα μας τατουάζ σε αυτό το διασκεδαστικό άρθρο. Όταν πρόκειται για τατουάζ, οι άνθρωποι θέλουν κάτι με το οποίο μπορούν να διασκεδάσουν, αλλά έχει και κάποια βαθιά σημασία σε αυτό. Εγώ ο ίδιος πάντα αγάπησα την ιδέα του αερόστατου θερμού αέρα για πολλούς λόγους. Ένα πράγμα είναι ότι μπορείτε να παίξετε μαζί τους και να τα κάνετε πραγματικά δικό σας. Τα τατουάζ με αερόστατο ζεστού αέρα είναι απίστευτα ευπροσάρμοστα στο σχεδιασμό και το χρώμα, γι 'αυτό είναι πραγματικά τέλεια για σχεδόν οποιονδήποτε.\nΠικραλίδα στον άνεμο μπαλόνι θερμού αέρα\nΟι πικραλίδες συχνά απεικονίζονται σε τατουάζ με διάφορους τρόπους. Αυτό οφείλεται εν μέρει στο γεγονός ότι έχουν τη δυνατότητα να αποδείξουν πραγματικά την ικανότητα του καλλιτέχνη με τις μικρές γραμμές και τα πολύπλοκα μικρά χνούδια από βαμβακερά λοβούς σπόρων. Επίσης, απεικονίζουν την ιδέα ότι μπορούμε να απελευθερωθούμε, να αφήσουμε να πετάξουμε στους ανέμους και να απελευθερώσουμε το χέρι μας σε αυτό που μας ριζώνει στη θέση του. Μου αρέσει ιδιαίτερα η ιδέα να ενσωματωθεί στο μπαλόνι θερμού αέρα με την προσθήκη του κορυφαίου καπέλου για το καλάθι. Τι διασκεδαστικό κομμάτι. Κοιτάξτε εδώ για πιο απίστευτα τατουάζ πικραλίδα.\nΑυτό το τατουάζ γίνεται με πιο παραδοσιακό ύφος, το οποίο είναι απόλυτα τέλειο για τα τατουάζ μπαλονιού με ζεστό αέρα. Οι συμπαγείς γραμμές και τα υπέροχα χρώματα κάνουν αυτό να ξεχωρίζει. Πάντα έχω αγαπήσει την εμφάνιση των παραδοσιακών τατουάζ, επειδή είναι ένα διαχρονικό ύφος, ένα που ξεχωρίζει και στέκεται το τεστ του χρόνου. Τίποτα δεν κτυπά την κλασική ομορφιά.\nΧαρτογραφημένο στον ουρανό\nΑπλά λατρεύω τατουάζ χάρτες και χάρτες και σφαίρες γενικά. Η ιδέα να χρησιμοποιηθεί το μπαλόνι ως σφαίρα είναι απίστευτη. Θα μπορούσαμε να παρακολουθήσουμε τα ταξίδια τους στον ουρανό ακολουθώντας το μονοπάτι στο χάρτη ακριβώς πάνω από τα κεφάλια τους. Μου αρέσει η ιδέα της χρήσης χρώματος στα σύννεφα μόνο, καθιστώντας τους κίτρινο και χρυσό στο παρασκήνιο ήταν μια θαυμάσια προσθήκη σε αυτό το τατουάζ.\nΚαρδιά στο ζεστό μπαλόνι αέρα\nΑυτό το τατουάζ χρησιμεύει για να δείξει την απόλυτη ευελιξία στα τατουάζ μπαλονιού θερμού αέρα. Χρησιμοποιώντας μια ανατομικά σωστή καρδιά σαν το μπαλόνι, έχουν ανοίξει έναν ολόκληρο κόσμο φαντασίας και δυνατοτήτων. Θα μπορούσε να σταθεί να δείξει ότι η καρδιά είναι ελεύθερη και τι μας φέρνει στη ζωή. Η λεπτομέρεια και τα χρώματα εδώ μπορεί να ξεθωριάσουν, αλλά δείχνουν ακόμα αυτό το απίστευτο μικρό κομμάτι της τέχνης.\nΓιατί το καλάθι είναι φωτιά σ 'αυτό το αποτρέπει, αλλά μου αρέσει η εικόνα του. Πρόκειται για ένα άλλο τατουάζ παραδοσιακού στιλ, με έναν υπέροχο συνδυασμό φωτεινών κόκκινων και μπλε, και οι δύο αναμιγνύονται με τα σιωπηλά και τονισμένα κάτω γκρι και καφέ χρώματα δίνοντας στο κομμάτι μια πολύ κλασσική αίσθηση. Το αγαπημένο μου μέρος είναι η γραμμή που κάμπτεται εκεί αριστερά, δίνοντάς της μια αίσθηση κίνησης.\nΜια από τις καλύτερες πτυχές των τατουάζ μπαλονιού με ζεστό αέρα είναι πώς μπορούν να γίνουν με φωτορεαλιστικό ύφος, αλλά εξακολουθούν να είναι ποπ. Είναι υπέροχες μορφές μεταφοράς και με περισσότερους από έναν στον αέρα, ο ουρανός είναι γεμάτος με λαμπερούς λαμπτήρες χρώματος, ο καθένας προσθέτοντας τη δική του μοναδική αίσθηση στο μπλε και λευκό καμβά του ουρανού. Τα φωτορεαλιστικά τατουάζ είναι απίστευτα έργα τέχνης και δίνω kudos σε κάθε καλλιτέχνη που είναι σε θέση να μετατρέψει μελάνι σε κάτι που μοιάζει σαν να φωτογραφήθηκε ακριβώς πάνω στο δέρμα. Τα μόνα μη φωτορεαλιστικά στοιχεία σε αυτό είναι τα μικρά swoops του μπλε που υποδηλώνουν το περίγραμμα του τατουάζ. Είναι μια υπέροχη χρήση του χρώματος και δίνει πραγματικά λίγο επιπλέον στο κομμάτι.\nΌλα σε αυτό το τατουάζ μου φωνάζει τη Γαλλία. Θα μπορούσε απλώς να είναι το τελευταίο έμβλημα ενός bientot, μιας γαλλικής φράσης που σημαίνει «θα δούμε σύντομα». Η αραιή χρήση του χρώματος είναι μοναδική σε αυτό. Συνήθως τα τατουάζ μπαλονιού με ζεστό αέρα είναι γεμάτα χρώμα και ζωντανή, ή στερούνται χρώματος σε όλα, απλώς είναι ένα περίγραμμα των σχεδίων. Αυτός επιλέγει να πιτσιλίζει σε ένα κομμάτι της καραβίδας και ροζ ακουαρέλα, δίνοντάς του μια μαλακή, λεπτή εμφάνιση.\nΟι βαριές γραμμές και κουκίδες που χρησιμοποιούνται για να σχηματίσουν αυτό το τατουάζ είναι απλά εκπληκτική. Αυτός ο σχεδιασμός αποτελείται κυρίως από σχήματα διαμαντιών και μικρότερους κύκλους. Το ύφος pointillist είναι πίσω, και μου αρέσει. Λειτουργεί τόσο καλά εδώ για τη σκίαση.\nΠώς μπορεί να πάει στραβά με αυτή την απίστευτα χαριτωμένη απεικόνιση ενός ελέφαντα που μεταφέρεται από ένα πολύχρωμο φωτεινό μπαλόνι ζεστού αέρα; Απλή απάντηση, δεν μπορείτε. Είναι σαφές ότι αυτό το τατουάζ είναι περισσότερο προσανατολισμένο προς τις γυναίκες, αλλά έρχεται μακριά καλά με μια υπέροχη χρήση του χρώματος στο μπαλόνι και το υπόβαθρο. Για πιο διασκεδαστικά σχέδια ελέφαντα, ελέγξτε αυτόν τον σύνδεσμο.\nΤα τατουάζ μπαλονιού με ζεστό αέρα είναι τόσο ευπροσάρμοστα ώστε μπορούν ακόμη και να χρησιμοποιηθούν έτσι ώστε τα ζευγάρια να μπορούν να δείξουν την αφοσίωσή τους ο ένας στον άλλο, όπως αυτά τα μικρά σκούρα μπαλόνια εδώ. Για περισσότερα μεγάλα ζευγάρια τατουάζ, ελέγξτε τα έξω.\nωραία απλά τατουάζ\nΔεν είναι όλα τα τατουάζ μπαλόνι θερμού αέρα πρέπει να περιλαμβάνουν χρώματα. Αυτό το υπέροχο κομμάτι συνδυάζει το γενικό σχέδιο του αερόστατου με το δημοφιλές paisley. Μου αρέσει αυτό για την λεπτομέρεια του, αλλά και για την απλότητα του.\nΑυτό το φλογερό μάτι είναι ένα περίεργο μικρό τατουάζ, αλλά μου αρέσει πολύ. Το μάτι είναι τόσο καλά και, καθώς μπαίνουν τα τατουάζ μπαλονιού, είναι εντυπωσιακό και σίγουρα πρωτότυπο.\nΑυτό το έγχρωμο κομμάτι δεν θυμίζει τη βικτοριανή εποχή ή την εποχή Steampunk, όπου τα αερόστατα ζεστού αέρα συχνά απεικονίζονται ως τρόποι να περάσουν. Λατρεύω την εμφάνιση του, με τις μικρότερες άσπρες προεκτάσεις, που μοιάζουν με μικρά μαργαριτάρια ραμμένα στο ύφασμα καμβά. Ο καλλιτέχνης έδωσε ακόμη και την επίδραση των draped υφασμάτων που συχνά συναντώνται σε σχέδια μπαλονιών από εκείνη την εποχή.\nΔεν υπάρχει τίποτα που είναι πιο ανθρώπινο από αυτό το παραδοσιακό στυλ κομμάτι. Κάτι για αυτό απλά μιλάει, ίσως είναι η ιδέα του μπαλονιού ως του εγκεφάλου του, δείχνοντας ότι το κεφάλι του είναι συνεχώς στα σύννεφα. Τα μαλλιά, μουστάκι και γενειάδα είναι τα κυριότερα σημεία αυτού του κομματιού για μένα. Είναι θαυμάσια αποδίδεται και απλά ενδιαφέρουσα να κοιτάξουμε.\nυδατοχρώματα τατουάζ σκούρο δέρμα\nΔεν ξέρω τι είναι αυτό που με προσελκύει σε αυτό. Για κάποιο λόγο, μου αρέσει πολύ. Υπάρχει μια σαφής έλλειψη λεπτομερειών σε αυτό, αλλά δίνει την ψευδαίσθηση ότι είναι ένα πολύ περίπλοκο κομμάτι. Ξεχωρίζει μεταξύ των άλλων επειδή δεν έχει μόνο χρώμα, αλλά και σταθερές, ευθείες γραμμές. Μοιάζει περισσότερο με ένα φιλοσοφικό κομμάτι από οτιδήποτε άλλο.\nΤα τατουάζ χειρός είναι απίστευτα διασκεδαστικά αλλά πολύ ορατά κομμάτια. Εάν σκέφτεστε ένα τατουάζ στο χέρι σας, σκεφτείτε σκληρά επειδή αυτό είναι ένα που σπάνια θα είστε σε θέση να καλύψετε. Ωστόσο, αυτό το τοπίο κομμάτι, με το μικροσκοπικό μπαλόνι θερμού αέρα είναι ένα παράδειγμα θαύματος ενός καλά γκαζιού κομμάτι και μου αρέσει πάρα πολύ. Ο ουρανός είναι απολύτως εκπληκτικό για ένα τόσο μικρό χώρο και δίνει πραγματικά αυτό το βάθος τατουάζ.\nΠαρουσιάζοντας την ευελιξία των δερματοστιξιών αερόστατου, αυτό το κομμάτι του αντιβραχίου μετατρέπει το όλο θέμα προς τα έξω. Αντί του μπαλονιού που απεικονίζεται στον ουρανό, εδώ ο ουρανός και η γη εμφανίζονται μέσα στο ύφασμα του ίδιου του μπαλονιού. Αυτό που είναι πολύ καλό για αυτό το τατουάζ είναι ότι καταφέρνει να κρατήσει όλα τα υπέροχα χρώματα που τα μπαλόνια θερμού αέρα είναι γνωστά, ενώ παρουσιάζουν μια απίστευτη ποσότητα λεπτομέρειας.\nΗ πολιτεία του Νέου Μεξικού είναι γνωστή ως ο τόπος της γοητείας και συχνά συνδέεται με μπαλόνια θερμού αέρα. Υπάρχει ένα υπέροχο πακέτο μπαλονιών κάθε χρόνο στο Albuquerque και μια άλλη μεγάλη έκθεση στο White Sands National Monument. Αυτό το μπαλόνι γίνεται για να απεικονίσει τη σημαία του Νέου Μεξικού, η οποία είναι κίτρινη με ένα κόκκινο Zia ή σύμβολο ήλιου στη μέση της.\nΟι άγκυρες είναι ένα κοινό στοιχείο στα τατουάζ, αλλά υπάρχουν λίγα αμόνι. Εδώ ένας αμόνι εμφανίζεται ως ένα βάρος που προσπαθεί να κρατήσει το μπαλόνι προς τα κάτω, αλλά το μπαλόνι, παρά την καλύτερη προσπάθεια του βάρους στο τέλος της γραμμής, αρνείται να γειωθεί και σηκώνει τη βαριά άγκυρα σιδήρου από το έδαφος.\nΑυτό το όμορφο κομμάτι δείχνει ένα μεγάλο μπαλόνι στο προσκήνιο με πολύ μικρότερο στο παρασκήνιο. Τα χρώματα είναι πιο αφηρημένα εδώ, δεν παίζουν με τους κανόνες και παραμένουν στα όρια. Δίνει αυτό το τατουάζ μια αρκετά σουρεαλιστική εμφάνιση, και με τα γεωμετρικά σχέδια στο ύφασμα, δημιουργεί πραγματικά ένα ενδιαφέρον κομμάτι οπτικά.\nΕδώ είναι ένα άλλο μεγάλο παράδειγμα ενός ζευγαριού ή αδελφού τατουάζ. Αυτό είναι σαφώς ζευγάρι ανδρών και γυναικών. Τα σχέδια μπαλονιών είναι τα ίδια, αλλά τα χρώματα είναι διαφορετικά, τα δικά της είναι πιο σιωπηλά και παστέλ. Το μπαλόνι του είναι μεγαλύτερο και τα χρώματα φωτεινότερα. Παρά τις διαφορές, είναι ακόμα δύο εξαιρετικά καλά τεκμηριωμένα τατουάζ.\nΑυτό μου θυμίζει επίσης τη βικτοριανή εποχή, με το σχήμα του μπαλονιού και τα στολίδια πάνω του. Είναι ένα υπέροχα λεπτομερές κομμάτι και γενικά ένας πολύ όμορφος τρόπος για να απεικονίσετε αυτές τις θαυμάσιες επιπλέουσες βολβούς.\nτατουάζ - εισαγωγικά - αυτό είναι πάνω απ 'όλα στον εαυτό σου αλήθεια\nτατουάζ-εισαγωγικά-δώσε μου ένα τελευταίο οδυνηρό φιλί\nζευγάρια-τατουάζ-στο άπειρο και πέρα